Maaperää vapauttavat ruokailupukuhousut kangas helppohoitoiset valmistajat ja toimittajat | Yun Ai\nSinä olet täällä: Koti - Tuotteet - Maaperä irrotettava catering yhtenäinen housut kangas helppo hoito\nYllä oleva kangas on räätälöity McDonald'sin työpukuun, joka on valmistettu 69%polyesteristä, 29%viskoosista ja 2%elastaanista.\nTuemme monia räätälöityjä toimintoja, kuten antistaattista, lianpoistoa, öljyn hankauskestävyyttä, vedenkestävyyttä, UV-suojaa jne. Jos sinulla on omia näytteitä, tuemme myös OEM -tuotantoa jatkuvalla viestinnällä tietyistä näytteistä, tarjoamme sinulle tyydyttävimmät tulokset ja lopullisen tilausvahvistuksen. Ei vain horeca woekwear -kangasta, vaan myös koulupuvun fabirc-, toimistopuku- ja pilot -univormukangasta, voit tarkistaa yllä olevasta luettelosta, jos sinulla on kysyttävää, ota meihin yhteyttä.\nSävellys: 69%polyesteri, 29%viskoosi, 2%elastaani\nPaketti: Rullapakkaus tai kaksinkertainen taitto tai räätälöity\nTuote nro: YA3240\nLangan määrä: 30/2*40/2+40D\nTyyli: Twill, yksivärinen\nVärjäysprosessin aikana käytämme hyvää reaktiivista värjäystä kankaan hyvän värinkestävyyden säilyttämiseksi. Kankaamme voi saavuttaa 3-4 asteen värinkestävyyden pesussa. 3-4 luokkaa kuivahionnassa, 2-3 astetta märkähionnassa. Jos pidät McDonaldsille valmistamastamme spot-kankaasta, voimme lähettää sinulle näytteitä (toimitus omalla kustannuksella), järjestää pakkauksen 24 tunnin kuluessa, toimitusaika 7-12 päivän kuluessa.


Strictly Style: CopyCat of Paper Crown\nCopyCat of Paper Crown\nLauren Conrad on tuonut hiljattain julki ensimmäisen Paper Crown -nimeä kantavan mallistonsa. Kokoelman asut ovat hyvin yksinkertaisia ja klassisia, mitä voi lähes jokaisen naisen kaapista löytää.\nAsuja tovin katselleeni totesin, että varmaan aika monen naisen kaapista löytyy vastaavia kappaleita. Täten päätin kokeilla, kuinka hyvin oman vaatekaappini rahkeet riittäisivät malliston copycattiin...\nSerial CopyCat of Paper Crown.\nSeuraavissa kollaaseissa keskellä näkyy kuvia Paper Crownin lookbookista. Itse olen koittanut koota viereen vastaavia kokonaisuuksia CopyCat- tyylillä. Väreinä toimi musta, sininen ja ruskea. Hyvin rauhallista ja helppoa.\nCopyCat: Paita: Zara, Hame: H&M\nCopyCat: Bleiseri: Zara, Kauluspaita: Filippa K, "Nahka"shortist: Vila\nCopyCat: Hattu: Mieheni vaatekaappi, Neule: Filippa K, legginsit: GT, alustoppi: GT, sappaat: Bally\nCopyCat: "Nahka"takki: H&M, maksimekko: H&M\nCopyCat: Bleiseri: Zara, pusero: Zara, legginsit: GT, kengät: Jimmy Choo\nCopyCat: Hattu: Mieheni vaatekaappi, toppi: GT, bleiseri: Zara, shortsit: H&M, sukkikset: Wolford\nCopyCat: Kauluspaita: Filippa K, shortsit: H&M, sukkikset: Wolford\nKuten varmaan tuosta huomasitte, muutamalla vaatekappaleella pääsee hyvin pitkälle. Peruskappaleita yhdistämällä saa hyvin erilaisia kokonaisuuksia aikaiseksi. Tosin noista H&M shortseistani en oikein enää välitä. Tämä vuoden takainen garden collection malli menetti muotonsa hyvin nopeasti. Vaikka jatkuvasti silitän ja yritän saada niitä takaisin muotoonsa, menee ne käytössä heti ryppyiseksi ja ryhdittömän näköisiksi. Harmi - sillä mallista pidin hurjan paljon.\nLöytyykö sinun vaatekaapistasi näitä peruselementtejä?\nLabels: Copy Cat, Designers\neiks laurenilla oo aikasemmin jo tullu oma mallisto ennen tätä;o\nTwinklekisu March 3, 2011 at 8:39 AM\nIhan mahtava postaus ; P : ) ja totta turiset vaatteet ovat hyvin joka naisen perus vaatteita mutta hmm menestyyköhän sellainen.... : / sinänsä toivon laurenille paljon lisää menestystä : > olin niin kova sarjan fani ja hän yksi fiksuin sarjan hahmoista tai hmm ihmisistä!! : ) : D\nNorppa March 3, 2011 at 9:02 AM\nKiva postaus! Tosi hyvä idea etsiä kokonaisuuksia omasta kaapista. Aina ei tosiaan tarvitse lähteä kapoille ollenkaan. Aika monta juttua noista löytyy munkin kaapistani, joten sain itsekin vähän yhdistelyideoita.\nMä ihailen kovasti ihmisiä, jotka jaksaa nähdä vaivaa tällaisten postausten eteen, koska onhan tässä hommaa. Kamera esiin, jalusta esiin, valaistus, zoomaukset, kaikki... Itse olisin ihan liian kärsimätön moiseen. Kivaa päivää!\nMipsukka March 3, 2011 at 9:15 AM\nAinoat mitä sieltä taitaa jäädä puuttumaan ovat molemmat shortseista. Nahkaisiin en ole vielä rohkaistunut ja toisten malli ei taas sovi omaan vartalooni. Pitäisköhän minunkin tehdä kotona oma kokeiluni samoista asuista.. ;) Sinulla oli muuten todella ihanat kengät toisessa kollaasissa. :)\nJenni March 3, 2011 at 9:18 AM\nIhan loistava CopyCat! Nyt kun mietin niin omastakin vaatekaapista löytynee useimmat vaatekappaleet näiden asujen toteuttamiseen :) Mutta nahkashortsit on kyllä menneet ostoslistalle!\nnoraa March 3, 2011 at 9:33 AM\nNoi asut sopii sulle niin hyvin! Tosi kiva tällänen postaus :>\nSatu March 3, 2011 at 10:09 AM\nApua, aivan järjettömän ihana toi rentoiluasu hatulla, leggareilla, neuleella ja saappailla. Pakko itekin copycatteilla ;> Ja ensimmäisen asukokonaisuuden valkoinen mekko näyttää niin kevyeltä ja mukavalta!!!\nMahtava CopyCat tosiaan! Pidin useissa kohdissa enemmän sun asukokonaisuuksista, joten well done! En tiedä meneekö liian henk.kohtaiseksi kysymykseksi mutta mietin, että minkä pituinen olet? Omistat huippukorkeita kenkiä (kuten nuo Jimmy Choot)ja et silti näytä hipovan kattoja :D Itse omaan pitkät jalat ja en osaa käyttää korkokenkiä niin paljon kun haluaisin,sillä tunnen oloni liian pitkäksi...\nMrs. V March 3, 2011 at 10:30 AM\nMun mielestäni oli, mutta se ei kantanut vielä Paper Crown nimeä. AInakin näin uskoisin?:/ En ole varma!:)\nMä toivon että menestyy. Pidän laurenin tyylitajusta huimasti ja minusta on mahtavaa että on mallisto, joka keskittyy peruselemenntteihin!:) Jos etsii - tietää mistä hakea!:)\nKyllä se oma vaatekaappi on ihmeellinen:) Muista inspiroitumalla voi löytyy omalla vaatekaapilla rahkeet vaikka mihin!:) Kiitos ihan kovasti siitä, että arvostat vaivannäköäni, sillä kyllähän tuo aikaa vie :D\nKokeile ihmeessä! Aina hyvä kun löytyy ihan suoraan omasta vaatekaapista uusia mahtavia ideoita!:) Kiitos kovin! PIdän niistä kovin itsekin:)\nMurunen!:) Varmasti löytyy sulta - klassisen kauniilta pukeutujalta - vastaavat kaapista! Tee copycat!!:) Ja nahkashortsit on niin mahtavaostos että. Pitkään pohdin, mutta olen iloinen että niihin päädyin. Hamettakin mietin jo! :D\nVoi kiitos ihan hirmuisesti kauniista sanoistasi!:)\nYksinkertainen on minustakin kaunista!:) Kyllä Zara ja H&M on hyvin perillä perusvaatteista:) Kiitos paljon että jaksat täällä mun juttuja lukea <3\nVoi kiitos kauheasti kauniista kohteliaisuudesta!:) Ei mene henk.kohtaisuuksiin:) Eli olen 172 cm pitkä ja moisilla kengillä helposti 180cm, mutta ei niitä senttejä tarvitse häpeillä:) Selkä suoraksi ja kaupungille!:)\nAnna March 3, 2011 at 10:32 AM\nTarvitsen siis mustat nahkalegginsit ja pari silkkipuseroa tana kevaana, kiitos vinkeista :) Oikein kiva postaus, iso kiitos!!\nNadja March 3, 2011 at 10:32 AM\nAika monta juttu kyllä löytyy vaatekaapista, ainakin samankaltaisia, mutta beigelle jakulle ja nahkahousuille olis kyllä tilaa ja tarvetta!\nElisabete March 3, 2011 at 10:55 AM\nIhanasti olet nähnyt vaivaa postauksen eteen :) Itseltäni löytyy kyseisiä peruselementtäjä myös,ja yhden "sinun" CopyCat - tyylin aijon toteuttaa heti huomenna! Aurinkoista päivää aurinkoiselle :)\nSanni March 3, 2011 at 11:11 AM\nAivan loistava postaus tosiaan! Täällä myös yksi Laurenin (ja sinun!) tyylistä kovasti pitävä, ihanan kauniita ja simppeleitä asuja. Ehdottomasti menee ideat heti käyttöön! Ja tässä taas huomataan kuinka "perusvaatteista" ja hyvin valituista, kauniista kengistä (ja laukuista) saadaan yhdisteltyä ihania kokonaisuuksia! Jos saa toiviomuksen esittää, niin näitä Copycat-postauksia ehdottomasti lisää, vaikka varmasti ne aikaa ja panostusta sinulta vaativatkin. Kiitos vaivannäöstäsi!\nSä olet niin ihana, olet varmaan nähny tosi paljon vaivaa tämänkin postauksen eteen! Ehdottomasti muotiblogia parhaimmillaan. Kiitos <3\nPeppi March 3, 2011 at 12:07 PM\nEhkä tuo kokoelma on kopioitu sun kaapista kun sulla näytti olevan niin samantyylisiä vaatteita :) Moni asu oli sun toteuttamana jopa kivemman näköinen.\nMeri March 3, 2011 at 12:08 PM\nSiis sun päällä kaikki näyttää ihan uskomattoman hyvältä! Tässä tulee ihan kateelliseksi :) Upein oli nahkashortsi -yhdistelmä!\nVoisitko muuten joskus esitellä taas kaikki kenkäsi ja laukkusi? Siinä saa tälläinen tavistyttö vähän luksusta arkeen, kun katselee hyviä kuvia toisen upeista asusteista...\nhei, miks mun koneella jokanen sun kuva on täynnä jotain valkosta pistemössöä? ihanku jostain paintista ois tullut :( noissa kopioiduissa kuvissa ei näy mitään, ainoostaan sun...ja tää on aina! outoa..\nAivan huippuhyvä postaus! Tykkäsin sun asuista oikeastaan jokaisen copycatin kohdalla eniten. Mukavaa loppuviikkoa sinulle, postauksesi piristävät aina päivääni :) ps. Pitäisi varmaan itsekin uskaltautua enemmän korkoille koroille. Olen myös 172cm pitkä ja ujous tulee korkojen kanssa ja kauppaan ne ihanuudet monesti jäävätkin..\nAivan mahtavia asukokonaisuuksia olet koonnut Laurenin asuista inspiroituneena, mahtavaa :)\nSulle sopii hattu tosi hyvin, joten kantsii käydä useamminkin vierasilla miehen vaatekaapilla!\nOlet niin kaunis...aina vaan :)\nVau..jollakin taitaa olla hieman liikaa vapaa-aikaa...\ntosi kiva postaus, mun mielestä näytät suurimassa osassa kuvilta jopa paremmilta kun alkuperäisissä ! todella onnistuneet copycatit + oot älyttömän kaunis :) kivaa keväänodotusta <3\nhuh, onneksi jollain muullakin näyttää nuo GC-sortsit rypistyvän!\nTosi kiva kun silittää huolella, vetäsee päälle niin johan on viidessä minuutissa uudet rypyt!\nMrs. V March 3, 2011 at 6:09 PM\nTodella kiva jos kykenin inspiroimaan!:)\nPerusvaatteilla pääsee tosiaan pitkälle! Nahkashortsit ei nyt niihin kuulu, mutta ovat loistava mauste kun yhdistetään muuten klassiseen asuun!:)\nTodella kiva kuulla, että postaus miellytti!:) Sitä samaa sinne!\nTodella kiva että näistä mun copycat jutuista löytyy tykkääjiäkin:) Ihana jos tästä perusvaatteiden käytöstä sait jotain ideoita! Parastaha se on kun saa inspiraation johonkin, joka löytyy jo omasta kaapista!:)\nVoi kiitos kovasti arvostuksesta. Tosin tää blogi on nykyään myös työni, mutta ihanaa jos sen keveys välittyy teillekin!:)\nVoi kiitos kaunis kohteliaisuudesta!:) Mutta taidan olla Laurenin tavoin aika vahva klassisen linjan suosija, siksi varmaan löytyi noin hyvin vastaavia vaatteita...\nVoi kiitos kaunis kovin, vaikka ei mussa ole mitään kadehtimisen arvoista. Kerroit juuri enemmän kommentillasi omasta hyväsydämellisyydestäsi. Siinäpä jotain mitä kannattaa kadehtia ;) Multa on pyydelty vastaava postausta paljon, mutta en välttämättä suoraan sanottuna uskalla tehdä kyseistä postausta, koska tiedän sen aiheuttavan monissa närää ja se sitten näkyy ilkeilynä kommenttiboksin puolella:/ Varmasti 99% prosenttia teistä ihanista osaa ottaa postauksen oikein, mutta 1% voi pilata ilon muilta:(\nPahoitteluni pelkuruudestani :D\nMä olen pahoillani, mutta mulla ei ole hajuakaan! Ehkä joku muu täällä osaisi auttaa?\nVoi kiitos kovin. Olet hyvin ystävällinen. Rohkeasti jalkaan vaan!:) Ole ylpeä senteistäsi!:)\nSä olet aina yhtä ystävällinen ja ihana:) Kertoo tuo kommenttisi niin paljon enemmän susta kuin musta <3\nVoi vapaa-aikaa saisi olla roimasti enemmän!!:) Sitä ei voi olla tarpeeksi, nyt varsinkin kaiken kiireen keskellä :/ Ja itseasiassa tämä blogini kun ei ole vapaa-aikaani enään...;)\nMutta siitä myöhemmin!:)\nVoi kun olet ihana! Kiitos kovasti kauniista sanoistasi! Samaa sinne!\nJeee! En ole ainut!!! :D Eli ongelma on siis yleinen? Mua harmittaa niin kovin. Mä kun niiiin pidin tosta mallista. Mutta rypistyy todella rumasti HETI kun laittaa päälle. sääli.\nemmi March 3, 2011 at 8:40 PM\nIhan mielettömän kivasti toteutettu! :)\nWAU! Tosi onnistuneita:)\njonna March 3, 2011 at 9:47 PM\nHeei, kysyisin sitä että mitä hintaluokkaa nuo sinun zaran ihanat bleiserit ovat? Olen nyt ihan koukussa bleisereihin ja olen yrittänyt epätoivoisesti etsiä netistä hyvää yksilöä,mutta ei ole löytynyt :( Alkaa usko loppua!\nmistä nuo kollaasissa olevat vaaleat shortsit on bongattu? :) aivan ihanat!\nolet upea!!! ja niin kaunis. ihan täydellinen toi tokavika copycat :-) ei tota shortsien ryppyisyyttä niin edes huomaa\nSaanko udella pituuttasi? Aika korkeita korkoja käytät. Itsekin haluaisin, mutta olen 169cm pitkä. On ikävää olla muita päätä pidempi, kun monet kaverini on hieman vajaa 160cm niin heillä 10cm korot näyttää upeilta ! :)\nHienosti osaat yhdistellä halvempia vaatteita kalliimpiin. Itse en löydä oikein mitään H&M:stä, Ginasta tai Zarasta... Päälläsi näyttävät hyvältä! Itse käyn aina siellä pyörimässä mutta mitään ei tartu sovituskoppiin asti. Täytyy ehkä kokeilla eikä heti ajatella vaatetta "tylsäksi".\nrewind and play again March 5, 2011 at 10:02 AM\noii, tosi kiva idea tehdä copycat-asuja :--) upeelta näyttää !\nheinit March 5, 2011 at 3:49 PM\noij, aivan ihan postaus. kiitos vaivannäöstäsi :D ihan menee parhaimpien postauksien kärkeen sulta. tosi inspiroivakin. oikein ihanaa kevättä!


Musta Lokakuu -yhtyeen debyytti on epävarman ja kömpelön kuuloinen kokonaisuus – KaaosZine\nMusta Lokakuu -yhtyeen debyytti on epävarman ja kömpelön kuuloinen kokonaisuus\nToimittaja: Aleksi Parkkonen\t- 17.07.2019\n”Britti-hardcoren isähahmojen olennaisimmat ja harvinaisimmat” – arvostelussa Discharge-kokoelma ”Protest And Survive – The Anthology” 25.02.2020\nKun kuuntelin Mustan Lokakuun debyyttialbumin ensimmäisen kerran, siitä tuli kaksi asiaa mieleen: ensimmäiseksi laulajan ääni muistutti minua Radio Milleniumin -nimisestä komediaryhmästä, joka on tehnyt omia sovituksia monien suomalaisten yhtyeiden ja artistien kappaleista. Esimerkiksi Viikatteen, Happoradion, Lauri Tähkän sekä Irinan kappaleet ovat saaneet uudet muodot Radio Milleniumin käsittelyssä. Erona komedianryhmän ja Musta Lokakuu -yhtyeen välillä on kuitenkin se, että ensimmäisen ryhmän kappaleet naurattavat julmetusti, mutta jälkimmäisen kappaleet aiheuttavat lähinnä myötähäpeää.\nToinen seikka, joka Mustan Lokakuun debyytistä tulee mieleen, on vivahteet Viikatteen suunnilta. Musta Lokakuu suosii kappaleissaan myös monesti kauniisti ja korkealle nousevia kitarariffejä. Erona yhtyeiden välillä on kuitenkin sanoitusten sekä vokalistien taso. Musta Lokakuu jää molemmissa suhteissa auttamattomasti jälkeen.\nOsittain tämän voi toki selittää sillä, että Viikate on tehnyt paljon pidempää uraa yhtyeenä ja näin löytänyt tyylinsä ja vahvuutensa. Mikäli Musta Lokakuu kuitenkin mielii menestyä, pitää sen nähdä paljon enemmän vaivaa sanoitustensa eteen. Kappaleiden lyriikoita vaivaa pahasti epämääräiset muotoilut ja päämäärättömyys. Sanoituksissa viljellään erilaisia kielikuvia yhdistelemällä niitä epäloogisesti toisiinsa, minkä seurauksena lyriikat eivät muodosta mitään järkevää jatkumoa, vaan kuulostavat laiskalta sanoitustyöltä.\nMyös yhtyeen vokalistin valinta herättää ihmetystä. Sanon tämän kaikella kunnioituksella yhtyeen vokalistia kohtaan, sillä en itsekään omaa kummoista lauluääntä, mutta hänen laulunsa on hyvin haparoivaa, jäykkää eikä epävarman kuuloista. Esimerkiksi ”Viallinen” ja ”Katso muualle” -kappaleet synnyttävät käsityksen, että lauluosuuksista suoriutuminen tuottaa vaikeuksia hänelle. ”Raivossa” kuultavat aggressiivisemmatkaan lauluosuudet eivät juuri vakuuta.\nVaikka Mustan Lokakuun debyytti saa osakseen minulta paljon kritiikkiä, ei se ole täysi susi. ”Pirun Pelto” yllätti myönteisesti erilaisella soundillaan ja toisella vokalistilla, vaikka iloisesti soivat kosketinsoitinosuudet latistavatkin synkkää tunnelmaa. ”Syyllisyys” onnistui myös hämmästyttämään itseni, lähinnä eriskummallisten sanoitustensa takia.\nKaiken kaikkiaan Musta Lokakuu -yhtyeen debyytti on kömpelö ja vaivaannuttava kokonaisuus. Suurimmaksi ongelmaksi koen yhtyeen vokalistin äänen, jonka ääniala ei tunnu yksinkertaisesti riittävän lauluosuuksiin. Laulujen sanat töksähtelevät vokalistin suusta vaivalloisesti, mikä ei mitenkään lisää kuuntelunautintoa. Myös lyriikoiden erikoiset sanavalinnat ja onttous vaivaavat minua. Itse musiikin suhteen Musta Lokakuu on perinteistä rockia, jota on elävöitetty kosketinsoittimella. Myös bassoriffejä on nostettu usealla kappaleella mukavasti esiin. Valitettavasti yhtyeen debyytti ei juuri herättänyt minussa riemua, lähinnä närkästystä ja myötähäpeää.\nMusta Lokakuu Facebookissa


Termi ISIS-ryhmän takana: Mikä on kalifaatti? - Ulkomaat - Uutiset - MTV.fi\nTermi ISIS-ryhmän takana: Mikä on kalifaatti?\nJulkaistu 05.07.2014 20:00\nSyyrian ISIS-ryhmän julistuksessa on ryhmän nimi muutettu "islamilaiseksi valtioksi" ja sen johtajaksi - kalifiksi - nimetty Abu Bakr al-Bagdadi. Nimessä on vahva uskonnollinen tausta.\nJulistuksessa lisätään, että "kaikkien emiraattien, ryhmien, valtioiden ja organisaatioiden laillisuus katoaa kun kalifin johto ja hänen joukkonsa leviää niiden alueille".Kalifaatti on siis nimitys kalifin dynastialle ja sen hallitsemalle alueelle.\nISIS-järjestön julistuksen mukaan kalifaatti ulottuu Syyrian Alepposta Irakin Diyalan provinssiin. Julistus vaikuttaa olevan kalifaatin perinteiden mukainen.Kalifaatin taustaEnsimmäisen kalifaatin perusti profeetta Muhammed pääkaupunkinaan Medina Saudi-Arabiassa. Sunnimuslimien mukaan ensimmäinen kalifi eli "uskovaisten komentaja" oli Abu Bakr Siddique ja yhdessä hänen kolmen seuraajansa kanssa nelikko muodosti sunnien "neljän oikein johdetun kalifin" ryhmän.Shiamuslimien mielestä nelikosta vain viimeinen, Ali idn Abi Talib, oli oikea kalifi.Shiojen nimi tulee Alista, ilmaisussa "shiaat Ali" eli Alin seuraajat.Verinen historiaKaikki tämä tapahtui vuosina 632-661.Uskontotutkija John Espositon mukaan sunnien ensimmäinen kalifi Abu Bakr Siddique nimesi kuolinvuoteellaan miehen nimeltä Umar seuraajakseen, järjestyksessä toiseksi kalifiksi. Hänet surmasi persialainen mies nimeltä Piruz Nahavandi.Kolmannen kalifin valinta tapahtui jo uskovaisten neuvoston, majlisin, toimesta. Kolmannen kalifin, Uthmanin, surmasi valintaan tyytymätön ryhmittymä.Neljänneksi kalifiksi nousi sitten Ali, jonka surmasi viiden vuoden jälkeen mies nimeltä Abdl-al Rahman. Tätä viiden vuoden jaksoa kuvataan islamilaiseksi sisällissodaksi, fitnaksi, jolloin shiat ja sunnit erkanivat eri kalifeihin kohdistuneiden uskojensa vuoksi.Alueellisesti kalifaatti oli organisaatio, jossa kullakin alueella oli oma kuvernööri (sulttaani tai emiiri). Kun Muhammedin kalifaatti käsitti pääasiassa nykyisen Arabian niemimaan, seuraava Rashidun-kalifaatti ulottui nykyiseen Libyaa, Turkin itäosaan ja Iraniin.Vuoden 661 tienoilla silloinen Syyrian kuvernööri sai Alin murhan jälkeen kalifiuden muutettua perinnölliseksi ja seurannut Umayyadin kalifaatti kestikin vuoteen 750, jolloin perinnöllistä kalifiutta vääräoppisena pitäneet ryhmät lopettivat sen. Sen jälkeen kalifaatteja oli useita.Viimeinen kalifaattiEnnen ISISL:n julistusta maailman edellinen kalifaatti päättyi 1924 Turkin Ottomaanien imperiumin muuttuessa Turkiksi.\nSe oli kestänyt liki 500 vuotta. Pelättyjen ISIS-joukkojen johtaja esiintyy videolla? "Tiedetään hyvin vähän" 5.7.2014\nUskonoppinut: Isis-järjestön julistus rikkoo sharia-lakia 5.7.2014\nPelättyjen ISIS-joukkojen johtaja esiintyy videolla? "Tiedetään hyvin vähän"\nLaskuvarjokerhon lentokone syöksyi maahan – 11 kuoli Puolassa


Hammas katkesi, kevytsilta irtosi – tapausesimerkkejä hammasvammojen korvaamisesta eri vakuutuksista - FINE - Vakuutus- ja rahoitusneuvonta\nke 22. toukokuu 2019\nHammasvammojen vakuutuskysymykset liittyvät usein korvauksiin. Miksi hoitoja ei korvata lainkaan tai korvataan vain osittain? FINEn uusi Hammasvammojen korvaaminen vapaaehtoisista vakuutuksista -opas selvittää havainnollisten tapausesimerkkien avulla tapaturmasta aiheutuneiden vammojen korvaamista eri vakuutuksista.\n”Vakuutukset ovat varsin erilaisia hammasvammojen korvaamisen osalta. Joissakin vakuutuksissa hammasvammat kuuluvat korvausten piiriin, osa vakuutuksista korvaa vahinkoja vain rajoitetusti ja osa ei lainkaan. Eroja on esimerkiksi siinä millaiset ja missä yhteydessä sattuneet tapaturmat korvataan, onko hoitoon hakeutumiselle asetettu määräaikoja ja kuinka pitkältä ajalta hoitokuluja korvataan”, vakuutusasiantuntija Mira Aarre FINEn Vakuutus- ja rahoitusneuvonnasta sanoo.\nJotta hammasvamma korvattaisiin henkilövakuutuksesta tapaturmana, on vamman pääsääntöisesti aiheuduttava äkillisesti, ulkoisesta syystä ja vakuutetun tahtomatta.\n”Tyypillisesti hammas saattaa murtua, siirtyä tai irrota. Useimmat vakuutusyhtiöt ovat rajoittaneet puremisesta hampaille aiheutuvat vammat henkilövakuutuksen korvauspiirin ulkopuolelle. Vastuu- ja tuotevastuuvakuutuksissa tällaisia rajoituksia ei pääsääntöisesti ole”, Aarre jatkaa.\nTapausesimerkkejä eri vakuutuksista:\nLue lisää tapauksista ja tutustu oppaaseen: Hammasvahinkojen korvaaminen vapaaehtoisista vakuutuksista, Mira Aarre.


Bag End: Maaliskuinen Haarlem (osa 1)\nViime viikon keskiviikkona minulla oli vapaapäivä ja käväisin Haarlemissa; ensin rentouttavassa hieronnassa ja sen jälkeen kiertelin kameran kanssa kaupungilla kuvia napsien. Upea aurinkoinen kevätpäivä, joten mikäs siinä oli kierrellessä. Sen enemmittä höpinöittä tässä osa päivän kuvasaldosta :-)\nTaustalla siintää Grote Kerk (St. Bavokerk)\nGrote Kerk (St. Bavokerk)\nIhanaa vanhaa arkkitehtuuria anno 1609\nTunnelmallisia kapeita kujia\nEipä tässä muuta tällä kertaa. Kiitoksia kommenteistanne edelliseen postaukseen; nyt viikonlopun aikana ehdin taas tehdä kunnon blogirundin teidän blogeissanne :-) Oikein hyvää ja rentouttavaa viikonloppua teille kaikille!\nPosted by Katja - Bag End at 21.13\nLabels: Alankomaat, Haarlem, lifestyle\nMä niiin fiilistelen näitä kuvia!!! ❤ Ihanaa, kiitos :) Kyllä taas nousi Hollanti kuume, siellä olisi kyllä päästävä taas käymään! :) Ja ostaa pussi hollanin lakristaa…se on ihan parasta! :) Ihanaista viikonloppua :)\n21. maaliskuuta 2014 klo 21.51\n@Jenni: Sitä yleensä kulkee noita tuttuja katuja melkein sokeana, mutta kameran kera kulkiessa huomaa katsella ympärilleen "turistin silmin" ja näkee taas kaiken sen kauneuden :-) Ihanat viikonloput sinullekin :-))\n21. maaliskuuta 2014 klo 22.25\nOh! Näyttää tosi kivalta Haarlemissa. Täytyy joskus ihan piruuttaan poiketa.\n22. maaliskuuta 2014 klo 2.17\nIhanaa ihanaa ihanaa!! Jos tuonne pääsisin niin en tietäisi mihin suuntaan sitä ensimmäisenä lähtisi tutkimaan, kun niin nättiä ja mielenkiintoista joka puolella! Huoh, ihania pieniä kujia, yksityiskohtia ja tunnelmia..olen myyty :)\n22. maaliskuuta 2014 klo 6.45\nKiitos Katja (taas) ihanasta postauksesta <3 Upeassa paikassa asustelet. Mukavaa viikonloppua!\n22. maaliskuuta 2014 klo 7.06\nNiin kesäisen näköistä jo! Kameran kanssa kun liikkuu, näkee tututkin maisemat eri tavoin.\nMinulla on täällä "kamera laulanut" jo satoja kuvia, pitäis varmaan jo vähän jarruttaa.\nOn tämä niin erilaista, eksoottista,köyhää, sotkuista, kuumaa, sähkökatkoja ja ukkosia, ystävällisiä ihmisiä ja hyviä kokemuksia. Tervisiä Martti Rautasen Ambomaalta!\n22. maaliskuuta 2014 klo 9.53\n@Anna: Haarlem on ehdottomasti yksi suosikkipaikoistani täällä Alankomaissa :-)\n@Sirpa: Kyllä tuolla Haarlemissa saa ajan kulumaan oikein mukavasti. Kaunis kaupunki, paljon kahviloita ja hyvät shoppailumahdollisuudet :-)\n@Pia: Tarkennetaan vielä etten itse asu Haarlemissa. Se on meiltä 10 minuutin junamatkan päässä, joten siellä tulee käytyä säännöllisesti shopppailemassa ym. Ja mieheni on siellä syntynyt :-)\n@Eeviregina: Oi olet siis Namibiassa juuri tällä hetkellä?! No kameran pitääkin antaa laulaa ja kokemukset pitää tallettaa. Mahtavaa loppulomaa! :-)\n22. maaliskuuta 2014 klo 11.05\nIhana kaupunki! Tuonne taidan joskus matkustaa...)\nOi, siellä on jo kevät pitkällä! Olisipa kiva vierailla Hollannissa joskus :) Hyvää viikonloppua!\n22. maaliskuuta 2014 klo 12.28\n@Irmastiina: Ehdottomasti vierailun arvoinen kaupunki. Tervetuloa ;-)\n@Mari: Kevät on jo pitkällä juu. Taloamme vastapäätä olevalla kukkapellolla on hyasintit jo nupuillaan :-)\n22. maaliskuuta 2014 klo 17.36\nKiva nähdä kuvia sieltä. En ole ainakaan vielä päässyt asuinmaassasi käymään. Kerran oli jo hilkulla kun tyttäremme opiskeli Amsterdamin yliopistossa jonkin aikaa, mutta en päässyt käymään mieheni ja toisen tyttären kanssa siellä kun en saanut vapaata töistä :(\n22. maaliskuuta 2014 klo 20.09\n@Krisse: Jospa sinä vielä joku päivä tänne pääsisit. Lento Suomesta kestää alta 2.5 tuntia, mutta toki Maarianhaminasta hieman kauemmin :-) Onhan näitä paikkoja vielä näkemättä... Matkustelut on jäänyt viime aikoina olemattomiin. Pitäisi ottaa itseä niskasta kiinni :-)\n22. maaliskuuta 2014 klo 22.58\nAivan ihana pikkukaupunki <3\n23. maaliskuuta 2014 klo 14.16\n@Äiti: No jos kaupunkia jonka asukasluku on yli 155.000 voi ihan pikkukaupungiksi kutsua ;-) Mutta ihana se on silti :-)\n23. maaliskuuta 2014 klo 15.11


200401060 - Taloussanomat - Ilta-Sanomat\nMiten koulutuksen tuottavuussaadaan kasvuun\nMonen vaikuttajan puheissa on kuluvana syksynä tuotu esiin tuottavuuden kasvattamisen tärkeys kilpailukyvyn säilyttämiseksi.\nYksi aivan ilmeinen koulutuspalvelujen tuottavuuden alhaisuuden selittäjä on koulutustuotannon pirstoutuneisuus lukuisiin pieniin toimijoihin. Samasta aiheesta tehdään Suomessa kymmeniä kurssimateriaaleja, opettajat opettavat pienille ryhmille ja koulutustilat ovat vajaakäytössä.\nUseimmissa tapauksissa julkisen vallan tukemiin koulutusohjelmiin synnytetään myös omia koulutusorganisaatiota, jotka toimivat usein tehottomasti ja vähäisin asiantuntijavoimin. Työministeriön virkamies kertoi, että TE-keskusten rahoituksella järjestetään vuosittain noin 7000 koulutustapahtumaa, mikä kokonaisuus jakaantuu noin 1000 koulutusyritykselle. Tällainen toimintatapa ei voi olla tuottavuutta nostava.\nVerkko-opiskelulla voitaisiin lisätä koulutuksen tuottavuutta. Alalle, jonka liikevaihto on korkeintaan 10 M euroa, on synnytetty noin 250 yritystä, jotka kaikki kannattavat huonosti. Tuottavuushyödyt jäävät saavuttamatta, oppisisällöt jäävät vaatimattomaksi, mikä vähentää tyytyväisyyttä verkko-opiskeluun. Alalle tarvitaankin yritysjärjestelyjä sekä kannattamattomien yritysten tukemisen lopettamista.\nSuomalaisen palvelutuotannon yksi keskeinen ongelma on kotimaisuus. Kansainvälistyminen on ehdoton edellytys, jos haluamme säilyä edes pohjoismaisessa koulutuskilpailussa. Suomeen pitää synnyttää aidosti ainakin pohjoismaisia palveluyrityksiä ja tämä pätee erityisesti koulutusalueella. Muuten vaarana on, että kansainväliset yhtiöt valtaavat markkinat, mistä on esimerkkejä it-alalla.\nKirjoittaja on koulutusyritys Tieturin toimitusjohtaja


Vetoomus kuntoutujien puolesta – kuntouttavaa työtoimintaa tulee jatkaa poikkeustilanteessakin | Sininauhaliitto\nKuntoutussäätiö, Miina Sillanpään Säätiö, Kuuloliitto, Sininauhaliitto ja Pohjois-Karjalan Sosiaaliturvayhdistys ovat valmiita tarjoamaan etäkuntoutusta.\nPääministeri Sanna Marinin hallituksen päätöksen mukaisesti myös kuntouttava työtoiminta lakkautettiin 13.4.2020 asti. Kuntouttavan työtoiminnan ostot ovat katkolla. Kielto vaikeuttaa suuresti kuntoutujien ja kuntouttajien asemaa ja elinkeinoa sekä asettaa heidät epätasa-arvoiseen asemaan.\nKuntouttavaa työtoimintaa ei voi nykyisellään toteuttaa etäkuntoutuksena, esimerkiksi digitaalisia sovelluksia hyödyntäen. Tarvitseeko näin olla?\nDigitaalisten välineiden käyttö on arkipäivää yhteiskunnallisesta tai ammattiasemasta riippumatta.\nTutkimuksissa on osoitettu, että monet verkossa annettavat terapiamuodot ovat yhtä tehokkaita kuin kasvokkain annettavat. Kela on ollut edelläkävijä, ja edistänyt etäkuntoutuksen leviämistä Suomessa. Siksi moni kuntoutuja ei nyt jää täysin kuntoutuksen ulkopuolelle.\nSoile Kuitunen, toimitusjohtaja, Kuntoutussäätiö, puh. 044 781 3117\nEija Sorvari, toimitusjohtaja, Miina Sillanpään Säätiö, puh. 040 5205 485\nSanna Kaijanen, toiminnanjohtaja, Kuuloliitto, puh. 040 5081716\nPekka Lund, toiminnanjohtaja, Sininauhaliitto, puh. 050 522 3906\nJaana Joutsiluoma, suunnittelija, Sininauhaliitto, puh. 044 491 9065\nMika Ala-Kauhaluoma, yhteyspäällikkö, Kuntoutussäätiö, puh. 0447813096


Volvo VISTA käynnistyy - Konepörssi.com\nVolvon VISTA –kilpailu\nVISTA on lyhenne sanoista Volvo International Service Training Awards. Kilpailu järjestettiin ensimmäisen kerran vuonna 1957 Ruotsissa. Vuoteen 1977 mennessä kilpailu oli laajentunut kaikille mantereille ja houkutteli mukaan Volvo jälleenmyyjiä kaikkialta maailmasta. Nykyään joka toinen vuosi järjestettävä VISTA on maailman suurin jälkimarkkinahenkilökunnan kilpailu. VISTA-kilpailuun voivat osallistua Volvo Trucks- ja Volvo Buses -jälleenmyyjät ja niissä työskentelevät mekaanikot kaikkialta maailmasta. Mukaan haluavien tiimien on selvitettävä kaksiosainen koe, joka koostuu teoriaosuudesta ja teknisistä kysymyksistä.\nEdellisen, Göteborgissa 2017–18 järjestetyn kilpailun välieriin selviytyi kaikkiaan 240 tiimiä. 40 parasta joukkuetta otti mittaa toisistaan VISTA-maailmanmestaruuskilpailuissa Brasilian Curitibassa kesäkuussa 2018. Voiton vei nimiinsä virolainen Viies Ratas –tiimi, Suomen kaksinkertaisen maailmanmestarijoukkueen (2013 ja 2016), team Harjun jäätyä tällä kertaa täpäristi pronssille.


Sumuisten aamujen puutarhuri | Kanelia ja kardemummaa\nJenna // Hetkiä Maalla 19. syyskuuta 2016 klo 7.40\nKaunista <3 Sumuisissa aamuissa on jotain niin taianomaista.\nMaria / Kanelia ja kardemummaa 19. syyskuuta 2016 klo 9.13\nKiitos Jenna, sitä samaa sinulle! Tykkään myös jollakin tavalla siitä utuisesta ja sumuisesta marraskuun fiiliksestä, mutta on tämä sumu silti tässä vaiheessa vuotta paljon kauniimpaa:)\nmummeli 19. syyskuuta 2016 klo 8.23\nSumu on joskus hyvinkin kaunista. Sinula vialä kanssa kauniit kukat!\nMaria / Kanelia ja kardemummaa 19. syyskuuta 2016 klo 9.14\nKiitos mummeli! Olen mahdottoman iloinen, että olen vihdoin saanut lisättyä puutarhan syyskukkijoiden määrää. Vielä siis riittää väriä ja iloa!\nKati 100%outdoor 19. syyskuuta 2016 klo 8.52\nIhanan näköistä! Nuo isot maksaruohot ois munkin mieleen, mutta meidän piha pohja on niille liiankin sopiva. Ne siementävät aivan joka paikkaan kivituhkakäytäville. Mä olen kiskonut ne kaikki nyt pois.\nMaria / Kanelia ja kardemummaa 19. syyskuuta 2016 klo 9.17\nNämä ovat ihan mun lemppareita, soisi leviävän täällä! Tosin olen huomannut, että tuoksukurjenpolvi pitää sen todella hyvin aisoissa. Juuri meinasin, että pitää harvennella kurjenpolvia rankalla kädellä, että jää maksaruohoille tilaa. Tehdäänkö vaihtarit? :D\nViherrilli 19. syyskuuta 2016 klo 13.53\nPeikkovilla 19. syyskuuta 2016 klo 15.58\nKyllä nyt on saanut nauttia sumuisista aamuista. Hienosti kyllä värit loistaa sumun keskeltä! Raikkaita kuvia :)\nPuutarhaelon Riitta 19. syyskuuta 2016 klo 21.43\nTodella kauniit syysistutukset puutarhassasi.\npioni 20. syyskuuta 2016 klo 21.02\nAamut ovat kyllä olleet nyt kauniita!\nSamoin on tuo teidän polunvierusta:)


Jylhä, Katriina; Rintala, Nina-Johanna (2013)\nOpinnäytetyön tarkoituksena oli kuvailla nuorten tietämystä ihmissuhteisiin liittyvistä tunteista ja niiden käsittelytaidoista. tunnetaidoista puhuminen oli yksi osa-alue yläasteen kahdeksasluokkalaisille pidetyssä seksuaalikasvatuspäivässä.\nTyö oli kvalitatiivinen eli laadullinen. Tietoa kerättiin kirjallisuudesta.Aihe rajattiin käsittelemään varhaisnuoria ja heidän tunnekehitystä. Opetustilanteessa käytimme ihmissuhteisiin liittyviä kuvia, joita oppilaat saivat ryhmissä pohtia tunnesanalistan avulla. Keskustelussa hyödynsimme osallistuvaa havainnointia.\nKuvien tunnemaailmaa läpikäydessä, nuoret havaitsivat kuvista hyvi perustunteista, kuten iloa ja vihaa, mutta syvällisemmät tunteet olivat hankalampia nimetä. Tunteiden käsittelytavat olivat monille haasteellisia kuvailla.\nHalusimme selvittää millaiset tunnetaidot nuorilla on. Vaikka heillä olikin ollut koulussa seksuaalikasvatusta, tunteista ei oltu juurikaan puhuttu. Tunteista puhuminen on riittämätöntä, vaikka se on tärkeä osa-alue ihmissuhteissa. On tärkeä saada tunnekasvatus osaksi koulun seksuaalikasvatusta.


Julkaistu 08.01.2009 15:33\nLohja-Muurla-moottoritieosuutta esiteltiin lehdistölle Nummi-Pusulassa 18. syyskuuta 2008, taustalla Pitkämäen tunneli. Helsinki-Turku-moottoritietä ei ole vieläkään avattu kokonaan liikenteelle. Kuva: Lehtikuva\nTiehallinto huomasi ennen joulua, että tunnelien liikennevalot, puomit ja kaistaohjaus eivät toimi turvallisesti eikä tietä avattu. Paloturvallisuusjärjestelmissä ei ole havaittu ongelmia. Tiehallinto on tilannut moottoritien Tieyhtiö Ykköstie Oy:lta, mutta tunnelien tietokonetekniikan rakentaja on ostettu aliurakoitsijalta. Ongelmia on nyt nimenomaan tunnelissa olevan tekniikan ja niitä ohjaavien tietokoneohjelmien yhteensopivuudessa. Lahnajärven ja Lohjan väli on 29 kilometriä.\n- Valoja ja puomeja pitää pystyä käyttämään kauko-ohjauksella Tiehallinnon liikennekeskuksista Turusta ja Helsingistä. Käyttö ei ole ollut toimintavarmaa. Tunnelien teknisten varusteiden ja tietokoneiden täytyy toimia varmasti ennen kuin tie avataan, projektijohtaja Matti Vehviläinen Tiehallinnosta kertoo.Rakentajan Tieyhtiö Ykköstie Oy:n edustaja, projektijohtaja Esko Mulari ei kiistä ongelmia tietokoneohjelmissa, mutta kertoo Tiehallinnon kanssa olevan erimielisyyttä siitä, mitä tunnelitekniikkaan alun perin tilattiin.- Liikennekeskusten käyttöliittymien taakse Helsinkiin ja Turkuun halutaan nyt paljon enemmän tekniikkaa kuin alun perin. Ohjelmiston rakentaminen vie aikaa, Mulari suostuu toteamaan.Mularin mukaan moottoritieosuutta ei avata lähipäivinä, vaan lähiviikkoina.Tiehallinnon Vehviläisen mukaan toimintavarmuus korostuu entisestään tällä osuudella moottoritietä, koska vanha ykköstie menee kaukana.- Koska moottoritien liikennettä on vaikea ohjata äkkiä toiselle tielle, on varauduttava mm. siihen, että liikenne ohjataan kaksikaistaisena toiseen tunneliin. Tekniikan on toimittava varmasti, Vehviläinen kertoo.\nStubb: Puolustushallinto tarvitsee selontekoa Uusimmat uutisvideot


OYS Reumatologian yksikkö | Reumatalo.fi | Terveyskylä.fi\nOYS Reumatologian yksikkö\nOulun yliopistollisen sairaalan reumayksikkö vastaa reumatautien erikoissairaanhoidosta Pohjois-Pohjanmaan sairaanhoitopiirissä. Hoidamme myös OYS:n erityisvastuualueelta reumatologin tai reumaortopedin konsultaatioon lähetettyjä potilaita.\nPotilaat tulevat reumapoliklinikalle lääkärin lähetteellä tai konsultaationa terveyskeskuksesta, työterveyshuollosta, yksityislääkäreiltä tai muista sairaaloista kansallisesti sovittujen hoitoon pääsykriteereiden mukaisesti.\nReumayksikössä tutkitaan ja hoidetaan potilaita, joilla epäillään tulehduksellista reumasairautta kuten nivelreumaa, selkärankareumaa, systeemistä sidekudostautia tai vaskuliittia, tai joilla aiemmin todettu reumasairaus on aktivoitunut ja tarvitaan uudelleen reumalääkärin hoitoarvioita.\nReumaortopedin vastaanotolle lähetetään tulehduksellista reumasairautta sairastavat potilaat, jotka tarvitsevat ortopedin arviota tai leikkaushoitoa.\nReumapotilaiden hoidossa noudatetaan perusterveydenhuollon kanssa sovittua hoidon porrastusta, alueellisia hoitoketjuja sekä kansallisia käypähoitosuosituksia.\nJärjestämme myös ensitietopäiviä säännöllisesti eri sairausryhmille.\nReumayksikössämme potilaan tutkimukseen, hoitoon ja ohjaukseen osallistuu yksilöllisen tarpeen mukaan moniammatillinen tiimi, johon kuuluvat lääkäri, reumahoitaja, fysioterapeutti, toimintaterapeutti, jalkaterapeutti, sosiaalityöntekijä, kuntoutusohjaaja ja sihteeri.\nTyöskentelemme tiiviissä yhteistyössä medisiinisen päiväsairaalan, vuodeosaston 10 sekä lasten reumapoliklinikan kanssa.\nHoidon tavoitteena on antaa korkeatasoista hoitoa sekä kohentaa potilaan toimintakykyä ja parantaa elämänlaatua.\nReuma- ja reumaortopedian poliklinikka ja osasto 10\nKäyntiosoite: Kiviharjuntie 9, sisäänkäynti A8, 4. kerros\nPostiosoite : PL 21, 90029 OYS\nReumapoliklinikka sairaanhoitaja (hoidolliset asiat), puh. 08-3154223, ma-pe klo 8-12\nReumaortopedian poliklinikka (hoidolliset asiat), puh. 08-315 6108, ma-pe klo 8-9\nReuma- ja reumaortopedian poliklinikka osastonsihteeri (ajanvaraus asiat), puh. 08-3154205, ma-pe klo 8-13\napulaisylilääkäri Anna Karjalainen (reumatologia)\nerikoislääkäri Tomi Nousiainen (reumaortopedia)\nosastonhoitaja Anne Mäki-Rautila\nPPSHP reumatologia (ppshp.fi)


Optiroc Oy Ab, Turun kevytharkkotehtaan ympäristölupahakemus - PDF\nDownload "Optiroc Oy Ab, Turun kevytharkkotehtaan ympäristölupahakemus"\n1 TURUN KAUPUNKI Kokouspvm Asia 1 Ympäristö- ja kaavoituslautakunta Ymp (235) Optiroc Oy Ab, Turun kevytharkkotehtaan ympäristölupahakemus Ympkaalk 710 Ympäristönsuojelutoimisto /TL, HP 1. Asia Optiroc Oy Ab on jättänyt Turun kaupungin ympäristö- ja kaavoituslautakunnalle ympäristönsuojelulain 35 mukaisen hakemuksen koskien kevytsoraharkkotehtaan toimintaa osoitteessa Sorvarinkatu 3, Turku (kiinteistörekisteritunnus ). 2. Luvan hakija Optiroc Oy Ab, Strömberginkuja 2, PL 70, Helsinki Y-tunnus Luvan hakemisen peruste Toiminta on ympäristölupavelvollista ympäristönsuojeluasetuksen 1 kohdan 8 b mukaan (kiinteä betoniasema tai betonituotetehdas). 4. Toimivaltainen lupaviranomainen Ympäristö- ja kaavoituslautakunta on toimivaltainen lupaviranomainen kyseisessä asiassa ympäristönsuojeluasetuksen 7 kohdan 8 a perusteella. 5. Asian vireilletulo Ympäristölupahakemus on jätetty Turun kaupungin ympäristönsuojelutoimistoon , jolloin asia on tullut vireille. Lupahakemusta on täydennetty ja Alueen kaavoitus ja toimintaa koskevat luvat Tontti Runosmäki on voimassa olevassa, vuonna 1990 vahvistetussa asemakaavassa osa Vahdontien varren teollisuus- ja varastorakennusten korttelialuekokonaisuutta. Vahdontien eteläpuolella sijaitsee asuinkerrostalojen korttelialueita, niihin liittyviä autopaikkojen korttelialueita ja virkistysalueita.\n2 Turun yleiskaavassa 2020 Vahdontien varsi on pääosin tuotanto- ja varastotoiminnan aluetta. Työpaikka-alue on varattu pääasiassa teollisen tuotannon ja varastotilojen sekä niihin liittyvien liike- ja toimistotilojen sekä julkisten palvelujen, virkistyksen, yhdyskuntateknisen huollon ja liikenteen käyttöön. Vahdontien eteläpuolella sijaitsee kerrostalovaltainen asuntoalue. Toiminnalla ei ole aiempaa ympäristölupaa tai terveydensuojelulain mukaista sijoituspaikkalupaa. 7. Toiminnan sijaintipaikka ja sen ympäristö Harkkotehdas sijaitsee Runosmäen kaupunginosassa Turun kaupungilta vuokratulla alueella. Tehdas on aloittanut toimintansa Tehtaan lähiympäristössä sijaitsee pienteollisuutta. Lähimmät asuinrakennukset ovat noin 200 metrin etäisyydellä. Alue ei sijaitse tärkeällä pohjavesialueella. Tehdasalueesta noin 0,8 kilometriä koilliseen sijaitsee Pompanrahkan luonnonsuojelualue. 8. Hakemuksen mukainen toiminta Toiminnan kuvaus, raaka-aineet ja tuotteet Kyseessä on harkkotehdas, jonka vuosikapasiteetti on m 3 standardija m 3 hormiharkkoja. Harkkojen raaka-aineena käytetään vuosittain Leca-soraa m 3, sementtiä t ja hiekkaa t. Lisäaineita ei käytetä. Kiviaines varastoidaan kahdeksassa kattamattomassa 40 m 3 :n maataskusiilossa. Sementille on kaksi 60 tonnin siiloa, joissa on täryttimellä varustetut letkusuodattimet. Siilot täytetään paineilman avulla ja täyttöä valvoo sementtiauton kuljettaja. Kevytsoraharkkojen valmistus tapahtuu automaattikoneilla. Harkkomassa valmistetaan betoniasemalla, johon kuuluvat raaka-ainesyöttimet vaakakuljettimelle, sementtisiilot, ruuvikuljettimet, kiviainesnostin, pakkosekoitin sekä ohjausyksikkö, jonka avulla massan koostumus saadaan halutuksi. Kevytsoraa ja hiekkaa annostellaan kuljettimelle, joka vie aineksen sekoittajaan. Samanaikaisesti sementtisiiloista tapahtuu annostelu ruuvikuljettimella vaakaan, josta sementti putoaa kiviaineksen päälle sekoittajaan. Valmistukseen tarvittava vesi otetaan kaupungin verkosta. Sekoituksen jälkeen valmis kevytsoramassa putoaa alla olevan massasuppilon kautta tuotekoneelle, jossa on tärypöytä, vaihdettava muotti, syöttölaatikko ja vastaanottosuppilo. Suppilosta syöttölaatikkoon annosteltu massa siirtyy muottiin. Kun muotti on täynnä, painautuu muotin paininosa massaa vasten ja täryt käynnistyvät. Tämän jälkeen muotti nousee ylös ja valmiit harkot siirtyvät kuljetinrataa pitkin kuivaamoon. Harkot kuivuvat huoneenlämpöisessä hallissa vuorokauden. Kuivuneet harkot pakataan kiristemuoviin ja varastoidaan tehtaan piha-alueelle. Betoniasema toimii viitenä päivänä viikossa klo Työntekijöitä on 7.\n3 Optiroc Oy Ab:llä on sertifioitu ISO ympäristöjärjestelmä. Ympäristöauditointeja pidetään kaksi kertaa vuodessa. Energiankulutus Turun harkkotehtaan koneet ja laitteet toimivat sähköenergialla. Vuotuinen sähkönkulutus on noin kwh. Kevyttä polttoöljyä käytetään trukkien polttoaineena ja poltetaan tehtaan kuivaamotilassa sijaitsevassa öljypolttimessa, jonka lämpöteho on 116 kw. Öljynkulutus vaihtelee talven lämpöolosuhteiden mukaan. Vuonna 2001 polttoöljyä käytettiin noin litraa. Karkeasti arvioiden 1/3 öljymäärästä kului trukkien polttoaineena ja loput poltettiin öljypolttimessa. Lämmitykseen käytettävä polttoöljy varastoidaan ylitäytön estolla varustetussa 3 m 3 säiliössä, joka sijaitsee betonilaatalla tehtaan kuivaamossa. Tankkaukseen käytettävä polttoöljy on varastoitu 1,5 ja 2 m 3 säiliöihin, jotka ovat allastetussa ongelmajätekontissa. Trukit tankataan ongelmajätekontin vieressä maapohjalla. Toiminnan aiheuttamat päästöt, melu ja tärinä Taviaikaan käytettävän öljypolttimen poistokaasuista tulee jonkin verran rikki-, typpi-, hiilidioksidi- ja hiukkaspäästöjä. Sementtisiiloissa on tekstiilisuodattimet (21 letkua/siilo), jotka vaihdetaan 3-5 vuoden välein. Suodattimien toimintaa tarkkaillaan silmämääräisesti aina siilojen täytön yhteydessä ja suodatin tarkistetaan vähintään kerran vuodessa. Tehdashallin kohdepoistoista kerätty ilma puhdistetaan kasettisuodattimessa, jonka suodatuspinta-ala on yhteensä 100 m 2. Puhdistettu ilma puhalletaan harkkojen kuivaushalliin. Kasettisuodattimeen kertynyt pöly poistetaan automaattisesti puhaltamalla ilmaa levyjen väleistä. Pöly kerätään jäteharkkolavalle. Kevytsoran purkuvaiheessa pölyä joutuu ympäröivään ilmaan. Haittaa ehkäistään kastelemalla kevytsorakuormat pakkasettomana aikana. Pihan pölyämisen estämiseksi käytetään suolausta. Suolaus tehdään yleensä keväisin ja suolaa kuluu kerralla kiloa. Pääasiallinen melun lähde on tuotantokoneen tärytin, jolla harkkomassa tiivistetään muottiin. Melun A-taajuuspainotetut keskiäänitasot ovat olleet täryttimen vieressä mitattuna 107,4 db ja valvomotilassa 61,4 db. Tehtaan ulkoseinät ja varastoalueen harkkopinot ehkäisevät melun etenemistä ympäristöön. Melua ja tärinää aiheuttavat lisäksi alueelle liikennöivät raskaat ajoneuvot. Harkkotehtaalle tuodaan vuosittain 60 kuormaa sementtiä, 220 kuormaa kevytsoraa ja 130 kuormaa hiekkaa. Polttoainekuljetuksia tehtaalle tulee noin seitsemän vuodessa. Muita merkittäviä toimituksia ovat trukkilavakuljetukset. Tehtaalta lähtee vuosittain noin kuormaa. Koska harkkotehdas toimii myös alueellisena varastona, on sisäisiä kuljetuksia vuodessa noin 250. Tehtaan alueella liikennöi päivittäin kaksi turkkia ja pyöräkuormaaja.\n4 Syntyvät jätteet ja jätevedet Jätteenä harkkotehtaalla syntyy metallia ( kg/v), puuta (<1 t/v), paperia (50 kg/v) ja kevytsoraa/harkkoja (100 m 3 /v). Polttolaitokselle toimitettavaa energiajätettä tulee 72 m 3 vuodessa. Syntyviä ongelmajätteitä ovat jäteöljyt (200 l/v), kiinteä öljyinen jäte (< 10 kg/v) sekä paristot, akut ja loisteputket (< 5 kg/v). Ongelmajätteet varastoidaan asianmukaisessa varastokontissa. Jätevesipäästöjä muodostuu toimiston ja sosiaalitilojen saniteettivesistä, jotka johdetaan viemäriverkostoon. Pihan hulevedet johdetaan sadevesien keräilyverkostoon. Arvio toimintaan liittyvistä riskeistä ja toimet onnettomuuksien ehkäisemiseksi Harkkotehtaan sisäisiä riskejä ovat mm. öljyvuoto, tulipalo ja pölyäminen. Tehtaalle on tehty turvallisuussuunnitelma, jossa on toimintaohjeita palo- ja henkilösuojelusta sekä ympäristövahinkojen ehkäisemisestä ja jälkivahinkojen minimoimisesta. Suunnitelman pohjalta henkilökunta saa peruskoulutuksen turvallisuustoimintaan. Tehtaalla on öljynimeytysainetta pienten polttonestevuotojen varalta ja alkusammutuskalustoa. Arvio parhaan käyttökelpoisen tekniikan soveltamisesta Turun harkkotehdas ei kuulu IPPC-direktiivin liitteessä lueteltuihin toimialoihin, joten toimialakohtaista BREF-asiakirjaa ja vertailupohjaa parhaan käyttökelpoisen tekniikan osalta ei harkkotehtaalle ole saatavilla. 9. Lupahakemuksen käsittely Lupahakemuksesta tiedottaminen Lupahakemuksesta on tiedotettu Turun kaupungin ilmoitustaululla Lupahakemuksesta annettiin kirjeitse tieto 11 naapurikiinteistön omistajalle tai haltijalle. Muistutukset ja mielipiteet Hakemuksesta ei ole jätetty muistutuksia. Lausunnot Ympäristönsuojelutoimisto pyysi hakemuksesta lausunnon Turun kaupungin asemakaavatoimistolta ja Turun kaupungin ympäristöterveydenhuollolta. Asemakaavatoimiston lausunnossa todetaan, että Optiroc Oy Ab:n toiminta on sekä yleiskaavan että asemakaavan mukaista. Asemakaavatoimisto ehdottaa, että ympäristölupa myönnettäisiin määräaikaisena, enintään vuokrasopimuksen päättymiseen saakka edellyttäen, että tehtaan toiminnasta aiheutuva ekvivalentti melutaso ei ylitä 55 dba\n5 päivällä lähimmillä asuinalueilla. Ympäristöterveydenhuollon lausunnossa todetaan, että laitoksen toiminnasta ei ole valitettu ympäristöterveydenhuoltoon eikä lupahakemuksesta ole terveydellisessä mielessä huomautettavaa. Vastineet Hakijalle varattiin mahdollisuus antaa vastineensa asemakaavatoimiston lausuntoon. Määräaikaan mennessä hakija ei antanut vastinetta. Tarkastukset Hakemuksen kohteena olevalla tehtaalla käytiin Läsnä olivat Matti Lehto, Optiroc Oy Ab:ltä ja Tiina Liira Turun kaupungin ympäristönsuojelutoimistosta. Oheismateriaali Optiroc Oy Ab:n ympäristölupahakemus 1 Oheismateriaali Asemakaavatoimiston lausunto 2 Oheismateriaali Ympäristöterveydenhuollon lausunto 3 Ympäristölupahakemukseen liittyvä muu materiaali on nähtävänä ympäristö- ja kaavoituslautakunnan kokouksessa. Vs. ympäristötoimenjohtaja Olli-Pekka Mäki: Ehdotus Ympäristö- ja kaavoituslautakunta päättää myöntää ympäristönsuojelulain 35 mukaisen ympäristöluvan Optiroc Oy Ab:n harkkotehtaalle kiinteistöillä , edellä esitetyn mukaisesti täydennettynä seuraavin määräyksin: 1 Toimintaa tulee harjoittaa siten, ettei siitä aiheudu vaaraa tai haittaa terveydelle, ympäristön pilaantumista, epäsiisteyttä, viihtyisyyden vähentymistä tai muuta näihin rinnastettavaa vaaraa tai haittaa. (YSL 43 ) 2 Luvanhaltijan on oltava kirjanpito laitoksen toiminnasta. Kirjanpidosta on käytävä ilmi ainakin seuraavat asiat: - tuotteiden lajit ja määrät sekä tuotannossa käytettyjen raaka-aineiden määrät - laitoksella käytettyjen polttoaineiden ja muiden ympäristölle vaarallisten kemikaalien laji sekä kulutus- ja varastointimäärät - laitoksen toiminnassa syntyvien jätteiden laji ja määrä sekä niiden toimituspaikat ja -ajankohdat -laitoksella havaitut toiminnan häiriöt ja muut poikkeukselliset tilanteet, jotka ovat voineet aiheutua haittaa tai vaaraa ympäristölle Yhteenveto kirjanpidosta tulee toimittaa vuosittain maaliskuun loppuun mennessä Turun kaupungin ympäristönsuojeluviranomaiselle. (YSL 46, JL 51 ja 52\n6 ) 3 Ongelmajätteet kerätään ja säilytetään omina jakeinaan, erillään muista jätteistä. Ongelmajätteet tulee säilyttää katetussa ja lukittavassa tilassa. Varastotilojen lattiamateriaalin tulee kestää varastoitavien aineiden vaikutukset. Jos varastossa säilytetään nestemäisiä aineita, on varastotila allastettava. Suoja-allas on mitoitettava vähintään suurimman varastoitavan irtosäiliön tilavuuden mukaiseksi. Ongelmajätteitä ei saa säilyttää 12 kk pidempään. (YSL 45, JL 6 ) 4 Nestemäisten ongelmajätteiden varastotilojen ja öljysäiliöiden läheisyydessä tulee olla riittävästi imeytysainetta mahdollisten vuotojen talteen keräämistä varten. Vuodon sattuessa on onnettomuuden torjuntatoimenpiteisiin ryhdyttävä viipymättä. (YSL 43 ja 45 ) 5 Öljysäiliöt on tarkastettava vähintään 10 vuoden välein siten, että ensimmäinen tarkastus tehdään 10 vuoden kuluessa säiliön käyttöönotosta. (YSL 19 ja 46 ) 6 Trukkien tankkauspaikka on päällystettävä siten, että mahdollisten öljyroiskeiden pääsy maaperään estyy. Tankkausalueen välittömässä läheisyydessä on oltava imeytysainetta öljyroiskeiden keräämiseksi. Ongelmajätekonttiin on lisäksi varattava astia käytetylle imeytysaineelle. (YSL 43 ) 7 Sementtisiilojen suodattimet on pidettävä toimintakunnossa ja niiden tehokkuus on tarvittaessa tarkastettava mittauksin. (YSL 43 ) 8 Häiritsevää melua aiheuttavia toimintoja saa harjoittaa maanantaista perjantaihin klo 7 ja 16 välisenä aikana. (Laki eräistä naapuruussuhteista 17 ) 9 Toiminnasta aiheutuva melutaso ei saa lähimpien asuinkiinteistöjen alueella aiheuttaa yli 55 db(a):n melutasoa päivittäisen toiminta-ajan ekvivalenttitasona mitattuna. Tarvittaessa melutaso on tarkistettava mittauksin ympäristönsuojelutoimiston kanssa erikseen sovittavalla tavalla. (YSL 43 ja 46 ) 10 Toiminnanharjoittajan on oltava riittävästi selvillä ympäristön kannalta parhaan käyttökelpoisen tekniikan kehittymisestä toimialallaan ja varauduttava tällaisen laitoksen toimintaan soveltuvan tekniikan käyttöönottoon. (YSL 43 ) 11 Toiminnan loppuessa on kiinteistön maaperän mahdollinen pilaantuminen selvitettävä ja ryhdyttävä tarvittaviin toimenpiteisiin. Lisäksi alue on siivottava toiminnassa käytetyistä laitteista ja materiaaleista sekä syntyneistä jätteistä. (YSL 43 ) Perustelut Lupaharkinnan perustelut: Kun toimintaa harjoitetaan tässä päätöksessä esitetyllä tavalla ja noudatetaan annettuja määräyksiä, toiminnasta ei aiheudu terveyshaittaa, merkittävää muuta ympäristön pilaantumista tai sen vaaraa, maaperän tai pohjaveden pilaantumista, erityistä luonnonolosuhteiden huonontumista,\n7 vedenhankinnan tai yleiseltä kannalta tärkeän muun käyttömahdollisuuden vaarantumista toiminnan vaikutusalueella eikä eräistä naapuruussuhteista annetussa laissa tarkoitettua kohtuutonta rasitusta. Määräyksiä annettaessa on otettu huomioon toiminnan aiheuttama pilaantumisen todennäköisyys ja onnettomuusriskit sekä alueen kaavamääräykset. Lupamääräysten perustelut: Toimittaessa määräysten mukaisesti ei esimerkiksi sementtijauheen ja kiviaineksen käsittelystä aiheudu häiritsevää pölyämistä ympäristöön. Valvontaa koskevat määräykset on annettu luvan mukaisen toiminnan valvontaa varten tarpeellisten tietojen saamiseksi. Poikkeustapauksista ja toiminnan olennaisista muutoksista on tiedotettava mahdollisimman nopeasti, jotta viranomaiset voivat ryhtyä tarvittaviin toimenpiteisiin. Toiminnanharjoittajan on myös itse oltava selvillä toimintansa vaikutuksista ympäristöön ja mahdollisuuksista vähentää ympäristöön kohdistuvia haitallisia vaikutuksia. Jätehuoltoon liittyvillä määräyksillä varmistetaan kunnallisten jätehuoltomääräysten toteutuminen ja jätteiden oikea lajittelu sekä vähennetään jätteistä aiheutuvia haittoja. Laitoksella on oltava riittävästi työvälineitä nestemäisten ongelmajätteiden ja öljyn keräämistä varten, jotta torjuntatoimenpiteisiin voidaan vahinkotilanteissa ryhtyä viipymättä. Öljysäiliön tarkastuksella varmistetaan säiliön moitteeton kunto ja vähennetään säiliövuodoista aiheutuvaa maaperän pilaantumisriskiä. Tankkauspaikan päällystyksellä estetään tankkauksen yhteydessä mahdollisesti syntyvien öljyroiskeiden pääsy maaperään. Päällysteenä voidaan käyttää esim. asfalttia tai betonia. Öljyroiskeiden imeytykseen on ryhdyttävä viipymättä, jotta öljyä ei pääse sadeveden mukana maaperään. Koska öljyn kulutus trukkien polttoaineena on vähäistä, noin 10 m 3 vuodessa, ei tankkauspaikkaa ole tarpeen viemäröidä. Öljyinen imeytysaine käsitellään ongelmajätteenä ja se voidaan säilyttää ongelmajätekontissa tähän tarkoitukseen varatussa astiassa. Melun rajoittamiseen liittyvät määräykset ovat tarpeen, koska laitoksen läheisyydessä on asuinkiinteistöjä. Toiminnan lopettamisen jälkeiset toimenpiteet ovat tarpeelliset maaperän kunnostustarpeen selvittämiseksi. Maaperän kunnostamista koskevat päätökset tekee Lounais-Suomen ympäristökeskus. Asetuksen noudattaminen Jos asetuksella annetaan jo myönnetyn luvan määräystä ankarampia säännöksiä luvan voimassaolosta tai tarkistamisesta, on asetusta luvan estämättä noudatettava. (YSL 56 )\n8 Sovelletut oikeusohjeet Jätelaki (1072/1993) Laki eräistä naapuruussuhteista (26/1920) Ympäristönsuojelulaki (86/2000) Ympäristönsuojeluasetus (169/2000) Ympäristöluvasta perittävä maksu Ympäristölupapäätöksestä peritään Turun kaupunginvaltuuston vahvistaman taksan mukainen maksu 2522,8 euroa. Päätöksen antaminen Päätös annetaan julkipanon jälkeen. Päätöksen voimassaolo ja lupamääräysten tarkistaminen Lupapäätös on voimassa asti. Tämän jälkeen toiminnalle on haettava uusi ympäristölupa. Tämä lupapäätös on voimassa kunnes uudesta lupahakemuksesta tehty päätös on saanut lainvoiman. Muutoksen haku Tähän päätökseen saa hakea muutosta valittamalla Vaasan hallintooikeuteen. Asian käsittelystä perittävästä maksusta valitetaan samassa järjestyksessä kuin pääasiasta. Valitusoikeus on ympäristönsuojelulain 97 :ssä mainituilla tahoilla. Valitusosoitus on päätöksen liitteenä. Päätös Ehdotus hyväksyttiin. JAKELU tied Lounais-Suomen ympäristökeskus ao Optiroc Oy Ab kuul Julkipano\nTURUN KAUPUNKI Kokouspvm Asia 1 Ympäristö- ja kaavoituslautakunta 43 17.01.2006 2 Ymp 11547-2005 (235) Ympäristölupahakemus / Turku Ceramics Oy, Urusvuorenkatu 5 Tiivistelmä: - Ympkaalk 43 Ympäristönsuojelutoimisto


Kokenut kirvesmiesporukka vapaana, Rakennu...\nKokenut kirvesmiesporukka vapaana\nViimeistelytöihin pystyvä, kokenut 3 kirvesmiehen porukka vapaana omakoti-, halli, ym. työmaille. Kaikki työt anturasta vesikatoon.\nMyöskin maalaus-, tasoite- ja laatoitustyöt.\nTarvittaessa myös vastaava mestari ja sähköasentaja samaan kauppaan.\nHinnoittelu pysyy kohtuudessa joko tuntityönä tai urakalla.\nAsemapaikka on Tampereella eli lähikunnat etusijalla.\nOta yhteyttä 040 419 6530\nOta yhteyttä ilmoittajaan Reska\nLähetä viesti ilmoittajalle Reska


Unkari mätkäisi median mainostuloille jättiverot - Ulkomaat - Helsingin Sanomat\nUnkari mätkäisi median mainostuloille jättiverot\nHallitus aikoo sijoittaa verotulot kouluihin. Unkarin parlamentti hyväksyi kiistanalaisen uuden verolain keskiviikkona.\nUnkarin pääministeri Viktor Orbán puhui parlamentille ennen uuden hallituksen virkaanastumista viime viikolla. Orbán tuli tunnetuksi mediaa rajoittavista toimista ja edellisellä hallituskaudella. (KUVA: Attila Kisbenedek AFP)\nJulkaistu: 12.6.2014 11:06\nBUDAPEST. Unkarin hallitus alkaa verottaa viestimien mainostuloja jopa 40 prosentilla. Rahat aiotaan käyttää koulujen kehittämiseen. Unkarin parlamentti hyväksyi kiistanalaisen uuden verolain keskiviikkona.


72 m² Urho Kekkosen Katu 5, 00100 Helsinki Kerrostalo Kaksio vuokrattavana - Oikotie 15759627\n2 390 € / kk72 m²\nUrho Kekkosen Katu 5, Kamppi, Helsinki2h + avok + s + p\nTasokas cityasunto Kampin keskuksessa\nTyylikäs cityasunto Kampin keskuksessa lasitetuin parvekenäkymin Tennispalatsinaukiolle. Puuseppä Aimo Järvisen taiteilema sisustus yhdistettynä laadukkaisiin materiaaleihin luovat uskomattoman kokonaisuuden. Kaikki palvelut hissimatkan päässä Kampin kauppakeskuksessa liikenneyhteyksineen. Autohallipaikka vuokrattavissa. Vapaa 1.9.2020 alkaen. Soita ja sovi esittely +358505252522 /Vesa Jurvakainen.\nAsunnon kunto erinomainen. Asunto juuri pintaremontoitu. Ei kotieläimiä eikä tupakointia..\nTilaa isolle ruokapöydälle, Paljon kaappitilaa, Paljon työskentelytilaa, Terästasot, Halogeenivalot, Astianpesukone, Keraaminen liesi, Kaasuliesi, Liesikupu, Jääkaappi, Pakastin, Integroidut koneet, Integroidut kodinkoneet, Liesi ja uuni erikseen, Kaksi kookasta viinikaappia viinihuoneeksi muunnetussa vaatehuoneessa. Astianpesukone keittiössä. Laadukkaat Siemens kodinkoneet.\nIso parveke, Lasitettu parveke, Näkymä Tennispalatsinaukiolle, 6.krs vinoparveke, kokonaan lasitettu.\nSuihku, Pesukone, Allaskaappi, Rättipatteri, Laattalattia, Laattaseinä, Halogeenivalot, Avattava ikkuna, Lattialämmitys, Erillinen WC, Jenkkityyppinen pitkänomainen 2 tyylikkäällä altaalla ja tammikaapistolla/tasolla varustettu kylpyhuone, jonka yhteydessä myös sauna. Wc erikseen.\nSäilytystilaa, Tilaa pyykeille, Tilaa ulkoiluvälineille, Ullakkokomero, viinikaappi/vaatehuone.\nValoisa, Korkeat ikkunat, Paljon ikkunoita, Sälekaihtimet, Kulmahuoneisto, Koneellinen ilmanvaihto\nluoteeseen, Parvekkeella hieno ilta-aurinko n. klo 15 lähtien. Myös aikaisin aamulla miellyttävä auringonpaiste. Keskikesällä aurinko paistaa parvekkeelle koko päivän.\nIkkunoita itään, Ikkunoita pohjoiseen, Parveke ilta-aurinkoon, Olohuone ilta-aurinkoon\nParvekkeelta ja kookkaasta olohuoneesta näkymät Tennispalatsinaukiolle ja yli kaupungin Etu-Töölön suuntaan.\nEi tarvetta. Parvekkeen sisäseinä käsitellään kevään/alkukesän aikana.\nSähkökäyttöinen kiuas, Puusepän valmistama kiuaskaide.\nKeskellä kaupunkia, Kampin kauppakeskuksen yläpuolella.\nTupakointi kielletty sisätiloissa, Laaja kotivakuutus vaaditaan.\nAsukas voi tilata itse laajakaistapalvelut.\n4780, maksetaan ennen avainten luovutusta.\nVuokrantarkistus kerran vuodessa yhtiökokouksen jälkeen.\nVuokralainen sitoutuu hankkimaan ja ylläpitämään laajan kotivakuutuksen. Sähkösopimuksen tekee vuokralainen myös itse. Vesimaksu sisältyy vuokraan.\nSähkösopimuksen tekee vuokralainen itse. Kampin keskuksen yhteydessä olevista parkkihalleista mahdollisuus vuokrata autopaikka, jonka vuokralainen vuokraa myöskin itse.\nAs Oy Helsingin Salomo\nValmistui joulukuussa 2005.\nPihaterassi. Huoneistokohtaiset säilitystilat kerroksissa.\nBussipysäkki lähellä, Yöbussin pysäkki lähellä, Raitiovaunupysäkki lähellä, Metroasema lähellä, Juna-asema lähellä, Taksitolppa lähellä, Sujuvat yhteydet omalla autolla, Paljon parkkitilaa\nParkkihalli, Useita parkkihalleja kauppakeskuksen yhteydessä, joissa autopaikan vuokraamismahdollisuus sopimuskohtaisesti.\nPuu, Parketti, Romanoff-tammiparketti. Puuseppä Aimo Miettusen valmistamat kaapistot ja muut yksityiskohdat, mm. saunan kiuaskate.


Pakolaistulva virtaa rahattomaan Kreikkaan - Jyväskylän seurakunta\nTänä vuonna Kreikkaan on tullut jo liki 70 000 pakolaista. Ateenassa toimii Auttavat kädet –järjestö. Jyväskyläläiset Liisa ja Mikko Puhalainen työskentelevät järjestön avustuskeskuksessa. Keskuksen työntekijät tapaavat viikoittain 500 pakolaista.\nKreikka. Tuo rahansa hupuloinut maa, jossa kierretään veroja ja joka jättää miljardivelkansa maksamatta.\nKreikka. Tuo maa, johon on tänä vuonna rantautunut jo 68 000 pakolaista Keski-Aasiasta, Eritreasta, Nigeriasta – ja ennen kaikkea Syyriasta. Se merkitsee noin kolmeasataa uutta pakolaista päivässä.\nPakolaisten tulva on kasvanut vuosi vuodelta, kun levottomuudet Lähi-idässä ovat arabikevään jälkeen lisääntyneet.\nAuttavat kädet Jyväskylästä\nJyväskyläläiset Liisa ja Mikko Puhalainen työskentelevät Heria Voithias –järjestön avustuskeskuksessa.\nKeskus sijaitsee aivan Ateenan sydämessä ja Heria Voithias tarkoittaa auttavia käsiä.\nKaupan kassalla voi auttaa vähävaraisia\nPuhalaisen perhe – vanhemmat ja kolme lasta – ovat olleet Ateenassa kaksi vuotta. Kreikan talous on noiden vuosien aikana kurjistunut entisestään. Järjestön toimitiloja vastapäätä on sosiaalipuisto, jossa Ateenan kaupunki ja ortodoksinen kirkko jakavat päivittäin avustuksia köyhille kreikkalaisille – kunhan he esittävät asiakirjat siitä, että ovat avun tarpeessa.\n- Puisto antaa avustuksia myös pakolaisille, papereita kyselemättä. Klo 11 on kreikkalaisten vuoro, kahtena muuna jakovuorona pääosa avunsaajista on pakolaisia.\nLähettyvillä on myös vähävaraisille tarkoitettu kauppa, josta he saavat hakea ruokaa, vaatteita ja hygieniatarvikkeita.\n- Monissa kaupoissa on kassan vieressä tavarakori, johon asiakkaat voivat laittaa lahjoituksia; he ostavat kaupasta esimerkiksi oliiviöljypullon ja laittavat sen avustuskoriin. Lahjoitukset viedään vähävaraisten kauppaan. Kirpputorit ovat ilmestyneet katukuvaan, aiemmin niitä ei ole näkynyt, Puhalainen kertoo.\nNuorisotyöttömyys on 60 prosenttia, ja valtion työntekijöiden palkkoja on pudotettu roimasti. Myös eläkkeet ovat pudonneet puoleen. Kreikassa ei ole kansalaisuusperusteista sosiaaliturvaa, vaan turva on sidoksissa työpaikkaan.\n- Muutaman kuukauden mittainen työttömyyskorvaus on tosi pieni.\nPastori muistuttaa verojen maksusta\nLiisa Puhalainen suree hatarien turvaverkojen läpi pudonneiden kreikkalaisten kohtaloa. Toisaalta hän ymmärtää niitäkin, joiden mielestä valtio on itse sössinyt asiansa. Esimerkiksi verojen maksaminen ei ole korkeassa kurssissa.\nPuhalaisen perhekin on törmännyt lukuisia kertoja kaupankäyntiin, jossa tuotteen tai palvelun saisi halvemmalla, jos sen hankkisi ilman kuittia. Sekä tilanteisiin, joissa palvelu olisi huomattavasti nopeampaa, jos voisi sujauttaa virkailijan tai myyjän taskuun pienen ruskean kirjekuoren. Byrokratian rattaissakin saa pyöriä – kuten Puhalaiset, joiden piti tehdä toistakymmentä eri käyntiä virastoissa ja poliisilla, lähettää lukuisia sähköposteja ja soittaa monta puhelua sekä viedä 103 eri paperia, jotta he saivat EU-kansalaisen rekisteröintitodistuksen käteensä.\n- Eräässä kirkossa papin saarna käsitteli pelkästään sitä, että maksakaa veronne. Hän muistutti seurakuntalaisia Jeesuksen kehotuksesta antaa keisarille mikä keisarin on, ja näytti kuvia esimerkiksi kouluista ja teistä, jotka on rakennettu verotuotoilla. Että eivät ne rahat mihinkään pohjattomaan säkkiin mene vaan yhteiseksi hyväksi.\nAuttavat kädet on yksityinen kreikkalainen avustusjärjestö Se saa avustuksia muun muassa Kreikan evankelisilta kirkoilta, yksityisiltä kreikkalaisilta, USA:n kirkoilta ja Satamaseurakunnalta Suomesta. Puhalaisen perhe on järjestön töissä Lähetysjärjestö Kylväjän kautta ja Jyväskylän seurakunnan nimikkolähettinä.\nLiisa Puhalainen on mukana Vesalassa naisten saunaillassa tiistaina 14.7. Lähtö saunailtaan klo 18 Keskusseurakuntatalolta, Yliopistonkatu 12.


America is yet to be found: Highschool\nApua tuntuu että siitä on ikuisuus kun viimeks kirjotin tänne :o On niin paljon kirjotettavaa mut en tiiä mistä piräs alottaa!!\nMulla alko keskiviikkona koulu täällä jenkeissä. Olin jännittäny sitä jo kauheesti etukäteen ja menin tosi sekavilla fiiliksillä sinne. Ekat tunnit meni ihan sumussa, siirryin vaan luokasta toiseen, istuin hiljaa tunneilla ja sit sama juttu uuestaan. En tuntenu ketään ja mulla oli tosi yksinäinen fiilis koko aika. Kukaan ei kysyny mitään, ollu kiinnostunu et olin vaihto-oppilas ja toiset oli vaan yksinkertasesti ilkeitä. Tajusin et mun täytyy kestää tätä koko vuos.\nKaiken huippu oli kun saavuin englannin luokkaan ja opettaja kerto et tunti oli jo loppumassa. Se lähetti mut counselorille ( vähän niinku opinto-ohjaaja), koska mun lukkari oli ihan sekasin. Kun saavuin toimistoon, huomasin, että siinä oli joku seittemän ihmisen jono ennen mua. En tienny yhtään, mitä tekisin, kaikki oli ihan sekasin. Pitäskö oottaa vai yrittää ettii mun seuraava tunti, etten myöhästy siitäki..\nSiihen ilmesty paikalle toinen counsellor, joka kysy mikä oli ongelmana. Se huomas et mun lukkari oli ihan sekasin ja jotenki kaikki turhautuminen, paniikki, yksinäisyys, pelko, suru ja kaikki tunteet vaan purkautu ulos ja aloin itkemään ihan kauheesti. Siinä sitten se yritti rauhotella mua ja lopulta löysin itteni apulaisrehtorin huoneesta asiaa selvittelemästä. Se fiilis oli vaan niin kauhea ja mua ahisti ihan koko ajan. Valehtelematta voin sanoo et se päivä oli ollu mun kauhein ikinä! Halusin vaan pois, kotiin, kavuta sänkyyn peiton alle ja itkee koko mun loppuelämän.\nTuntu et mulla ei oo ketään koko maailmassa. Counsellor oli kuitenki tosi ihana mulle, joten se lähti lopulta viemään mua gym halliin( mun seuraava tunti), mut sit vastaan tuli mun cheercoach, joka otti mut huoviinsa ja tarjos mulle jotai syötävää kun en ollu syöny lounasta. En kuitenkaan pystyny syömään mitään, kun itketti edelleen. Se vei mut sit Gymiin ja esitteli mut yhelle cheer-joukkueessa olevalle tytölle Alexille, joka oli ihana! Me sit ruvettiin juttelemaan jotain ja vaikka mua itketti edelleen, rupes tuntuu paremmalta!\nVika tunti oli mulla espanjaa, jossa tapasin kaks tyttöä Jessican ja Helenin, jotka oli tosi ystävällisiä ja mukavia mulle ja halus tietää kaikkea musta ja Suomesta :D Vikaks oli mun eka cheerpractise, jossa tapasin kaikkia ihania uusia ihmisiä! Coachit esitteli mut kaikille ja kaikki taputti mulle. Sit juttelin siinä venytellessä joillekin tytöille enemmän ja voi että tykkään mun joukkueesta! Voi siis sanoa et myytti "cheerleaders are bitches" on kumottu xD siis ei todellakaan mitään mean girls- meininkiä havaittavissa..\nKuitenki vaikka päivä sai suht hyvän lopun, olin vaan niin stressissä ja paniikissa kaikesta uudesta et rupesin taas itkemään kotona kauheesti ja mom ja dad oli ihan paniikissa täällä. Ne yritti kaikkensa et rauhottusin ja oli vaan niin ihania mulle, en ois selvinny siitä päiväsä ilman niitä, I love you <3 En halunnu enää mennä kouluun, kun muitsin sen toivottoman, ahistavan fiiliksen mikä mulla oli ekat neljä tuntia koulussa. Se tuntu ikuisuudelta..\nNyt oon siis viettäny koulussa kolme päivää ja voin sanoo et mulla menee hyvin. Mulla on porukka, jonka kanssa istun (Alex yks heistä) ja mulla on kavereita cheerjoukkueessa ja espanjan tunnilla. Eilen olin joukkueen kanssa American football gamessa ja mulle tuli ekaa kertaa hiukan sellanen yhteenkuuluvuuden tunne. Yks tytöistä ehotti jos haluun lähtee niitten kanssa pelaa minigolfia tai jotain ja olin tietysti superonnellinen siitä + Alex auttaa mua mun cheer rutiinien kanssa!\nVaihtovuosi ei siis oo koko ajan vaan helppoa, tulee vastoinkäymisiä niinku mulla tää, mut pitää vaan yrittää, eikä saa luovuttaa! Mä oon aika onnekas, koska jos en ois itkeny, ja joutunu officeen ja jos coach ei ois vieny mua gymiin, en ois välttämättä koskaan tavannu Alexia, joka on vaan niin ihana, se huolehtii koko ajan et miten mulla menee. Hänen kauttaan tapasin myös muita uusia ihmisiä :D Oon edelleen epävarma koulusta, mut aattelen et päivä kerrallaan mennään ja pitää kattoo mitää tapahtuu :)\nby Lauramaria klo 4.11\nAnnika 18. elokuuta 2013 klo 9.47\nhirveetä kuulla et sul oli niin kauhea eka päivä koulussa :( arvaa kuinka kauhulla ootan mun ekaa päivää ens keskiviikkona!:s\nMut tsemppiä ja onneks sul on ihan host perhe ja oot saanu nyt kavereit! <3\nLauramaria 18. elokuuta 2013 klo 14.39\nMeet vaa ennakkoluulottomasti sinne, hyvin se mene! Ihan varmaan siellä on ilkeitäki ihmisiä, mut niitä et tarttee kavereiks!! Onnea ekaan päivään ja kiitos <3!\nAnonyymi 18. elokuuta 2013 klo 12.41\nVoi ei, kamala päivä mut onneks kaikki kääntyi lopulta parhain päin! Mua pelottaa ihan kamalasti mun eka päivä, en haluu ees miettii asiaa! D:\nLauramaria 18. elokuuta 2013 klo 14.41\nParas ku vaan unohat koko jutun kunnes se tulee ajankohtaseks, onnea ekaan päivään! :)\niki 18. elokuuta 2013 klo 13.32\nLaura kulta rakas <3 Muista aina et sulla on vahvat juuret. Äitisi on käynyt läpi monet myllerrykset ja selvinnyt niistä. Ja mä you know me...man of steel. Alku on aina hankalaa ja aina tulee myös huonoja hetkiä. Ne kaikki vahvistaa sua. Iki ei koskaan luovuta, sä olet mun kun, sinäkään et luovuta. Pää pystyyn, tsemppiä tytär rakas. Minä rakastan sua aina<3 pääpusuläpsy S,iki\nLauramaria 18. elokuuta 2013 klo 14.42\nEMMA 18. elokuuta 2013 klo 19.47\nVoi ei mua rupes kauheesti pelottaa mun eka koulupäivä! :o Mut tsemppiä sulle! :)\nLauramaria 19. elokuuta 2013 klo 4.20\nKiitos! :) Mut turha jannittaa etukateen! Tsemppia sulleki:D\nSonja 18. elokuuta 2013 klo 22.49\nTykkään lukea tällaisia vaihtariblogeja, joissa kerrotaan millaista se elämä oikeasti on, eikä kaunistella kaikkea koska niitä blogeja on niin paljon! Mä muistan niin elävästi mun ekan päivän Amerikan high schoolissa eikä sekään erityisesti mun lempipäivä ainakaan ole! Myöhestyin melkein jokaiselta tunnilta, olin väärään aikaan väärässä paikassa ja hieman ulkopuolinen! Mulla oli hieman helpompaa itse koulussa, koska kaikki oli mukavia ja tunsin monia tyttöjä jo ennen koulujen alkuakin, mutta koulun jälkeisissä tennis harjoituksissa pääsi kyllä itku! Mun valmentaja oli ihan kauhee (ainakin aluks) ja sai mut tunteen itseni todella ulkopuoliseks... Muistan avautuneeni siitä ihan blogiinkin asti! En siis ala tähän selvittämään sen isompaa romaania. Halusin kuitenkin tulla kertoon, että tiedän miltä susta tuntuu!\nToisena asiana haluan muistuttaa sua, että alku on aina vaikein! On hirveen vaikee päästä porukoihin sisään ja tuntea kuuluvansa joukkoon. Se vie aikansa, mutta jos jaksaa nähdä vaivaa ja olla positiivinen, niin se vie pitkälle!! Älä siis lannistu, koska aivan varmasti tulet saamaan vielä paljon ystäviä ja hienoja muistoja. Niiden eteen on vain nähtävä vaivaa, mutta se kannattaa! Kaikkea hyvää sulle! Ihan tulee ikävä omaa Amerikkavuotta. :-)\nLauramaria 19. elokuuta 2013 klo 4.24\nKiitos paljon ihanasta kommentista!! <3 :D Aina tuntuu paremmalta kun on joku joka tietaa milta musta tuntuu, ei nimittain oo todellakaan helppoa taa elama jenkeissa! Pitaa vaan yrittaa eteenpain :)\nWILTSU 31. elokuuta 2013 klo 22.41\nMulla oli kans toi sama fiilis ekan koulupäivän jälkee! Mut mulla on Suomestakin takana koulunvaihtoja muuton takia ja sillonki aina vihasin mun koulua ekan päivän jälkee ja sit pian oliki et mä en haluu pois. Mulle tytöt oli aivan älyttömän ilkeitä ja yks poika jäi matikan tunnin jälkee kysyy et tiiänkö mihin mennä ja mä en tienny ni se vei mut sinne. Et pojat on ollu mulle paaaaljon kiltimpiä kun tytöt! Mutta nyt on tytötki lämmenny! :D kuulosti härölle mut u know what i mean! :) Ja mun toi matikan tunti oli hirvein ikinä ekana päivänä!! Tulin viimesenä luokkaa (kuitenki 5 min ennen kellon soimista) ja sit 30 ihmistä käänty kattoo mua ja mä yritin kattoa onko missään ryhmässä tilaa ja jes! ei yhtäkää paikkaa vapaana, joten opettaja laitto mut istuun luokan nurkkaan yksin siinä missä muut on 3-5 hengen ryhmissä. Sain kyllä katseita ihan kivasti kun kaikki piti jonain junttina.. Nyt onneks paikkoi vapautu ja oon parin tytön kans samas ryhmäs :)\nKyl me pystytään tähän! Alku on aina vaikein!! :) ♥


Siviili-ilmailun onnettomuuksien tutkintaan ehdotetaan tehostettavan EU:ssa - Ilmailun uutiset - FlightForum.fi\nSiviili-ilmailun onnettomuuksien tutkintaan ehdotetaan tehostettavan EU:ssa\nAloittanut Harri Koskinen, Joulukuu 17, 2009\nSiviili-ilmailun onnettomuuksia ja vaaratilanteiden tutkintaa esitetään ajantasaistettavan ja tehostettavan EU:ssa. EU:n komissio on esittänyt, että ennen vapaaehtoinen yhteistyö ilmailuonnettomuuksien ja läheltä piti -tilanteiden tutkinnassa, muutettaisiin sitovaksi.\nHallitus antoi asiaa koskevat kirjelmän eduskunnalle 17. joulukuuta.\nMuutoksen perusteina esitetään ilmailun toimintakentän voimakasta muutosta. Varsinkin vuosien 2004 ja 2007 laajentumisten jälkeen jäsenmaiden onnettomuuksien tutkintavalmiudet ovat keskittyneet vain muutamiin jäsenvaltioihin. Myös lentokoneiden tekniset järjestelmät ovat myös muuttuneet monimutkaisemmiksi, minkä vuoksi tutkinta vaatii huomattavasti aikaisempaa monipuolisempaa asiantuntemusta.\nEU on tällä vuosikymmenellä ottanut lähes kokonaan vastuulleen ilmailun turvallisuusstandardien määrittelyn. Vuonna 2002 perustettu Euroopan lentoturvallisuusvirasto vastaa ilmailussa käytetyn kaluston tyyppihyväksynnästä.\nUudella EU-asetuksella säädettäisiin, mitkä onnettomuudet ja vaaratilanteet on aina tutkittava. Lisäksi asetuksessa määritetään turvallisuustutkinnan laajuus ja tutkijoiden toimivalta.\nUuden siviili-ilmailun onnettomuustutkintaverkostoa varten ei perusteta erillistä EU-toimielintä, vaan verkoston tehtävä rajoittuu neuvontaan ja koordinaatioon. Suomessa siviili-ilmailun onnettomuuksien tutkinnasta vastaa jatkossakin onnettomuustutkintakeskus.\nHallitus kannattaa lähtökohtaisesti komission tavoitteita ja pitää asiaa koskevan lainsäädännön uudistamista tarpeellisena. Jatkovalmistelussa on kuitenkin varmistettava, että ehdotus ja lukuisat kansainväliset ilmailualan sopimukset eivät ole ristiriidassa keskenään. Erityisen tärkeänä hallitus pitää sitä, että asetusehdotuksessa tarkoitettuja henkilötietoja käsiteltäessä sovelletaan EU:n tietosuojadirektiiviä.\n"TutkintaaN" - niin mitä sinne tutkintaan (illatiivi) pitää tehostaa?\n.. vai pitääkö "tutkintaa" (partitiivi) tehostaa ?\nOttaen huomioon millä porukalla tutkintoja tehdään (resurssit) ja mihin tahtiin meillä Suomessa sattuu ja tapahtuu suuronnettomuuksia on vaikea nähdä mitä lisätehoa lainsäädäntö tuo nykytilanteeseen.\nMuuttuva/uusiutuva lainsäädäntö lähinnä selkeyttää muutaman juridisen tutkintaan liittyvän seikan joka nykyisessä vielä voimassaolevassa laissa on.\nMuusta EU:sta en ota kantaa


Käyttöasetukset – Procountor\nPäivitetty 18. syysk. 2020, 11.20\nKäyttöasetuksiin päästään ohjelman kohdasta Hallinta > Yrityksen tiedot > Käyttöasetukset. Käyttöasetuksissa määritellään yrityskohtaiset Procountorin käyttöön liittyvät oletusasetukset.\nKenttään syötetty teksti tulee automaattisesti näkyviin uusien myyntilaskujen sekä myyntitilausten Lisätietoja-kenttään. Oletuslisätiedoksi voidaan syöttää enintään 500 merkkiä.\nKäyttöasetuksiin määritetty oletuslisätieto ei nouse joukkolaskuille tai sopimuslaskutuksen kautta laadituille laskuille. Aineiston sisäänluvun kautta tuoduilla myyntilaskuilla oletuslisätiedot näytetään, jos sisäänlukuaineistolla ei tuoda erikseen lisätietoja ja asiakkaalle ei ole määritetty rekisteriin omaa oletuslisätietoa. Jos asiakkaalle on määritetty rekisteriin oletuslisätieto, yliajaa se Käyttöasetusten oletuslisätiedon.\nLisätiedot voidaan syöttää suoraan kenttään tai painaa kentän oikealla puolella olevaa kynäikonia, joka avaa ikkunan tietojen muokkausta varten. Tällöin voidaan käyttää myös rivinvaihtoja. Rivinvaihdot lisätään \_ -merkillä.\nMyyntilaskujen ja tilausten postitustapa\nAsetuksella määritetään, mikä on oletuspostitustapa, kun käytetään laskukanavaa Posti.\nValikossa on valittavissa, lähetetäänkö kirjeet 1. lk. vai 2. lk. postina, ja värillisenä vai mustavalkoisena. Käytetty kirjekuori on kooltaan C5 eli 22,9 cm x 16,2 cm ja siinä on 9 cm x 6 cm kokoinen ikkuna. Ikkunan etäisyys on vasemmasta laidasta 1,8 cm ja ylälaidasta 1,5 cm.\nKyseistä postitustapaa käytetään myös joukkolaskuilla ja aineiston sisäänluvun kautta tuoduilla laskuilla, kun laskukanava on Posti.\nAsetuksella saadaan otettua käyttöön ISO:n (International Organization for Standardization) standardoiman kansainvälisen viitteen (RF-viite, RF Creditor Reference). Kansainvälistä RF-viitettä voidaan käyttää sekä kotimaisissa että ulkomaille lähetettävissä myyntilaskuissa.\nOtettaessa RF-viite käyttöön Käyttöasetuksissa, tulee se käyttöön vain jatkossa asiakasrekisteriin luotaville uusille asiakkaille. Vanhoille asiakkaille voidaan aktivoida viite asiakkaan perustiedoissa Asiakasrekisterissä. RF-viite voidaan aktivoida käyttöön myös laskukohtaisesti. Jos RF-viitevalinta on aktivoitu Käyttöasetuksissa, on niillä jatkossa laadittavilla myyntilaskulla, jolle ei ole valittu rekisteriasiakasta, viite oletuksena RF-muotoinen.\nTositekohtaisen tiliöinnin asetukset (tiliöidäänkö laskut riveittäin vai vienneittäin)\nAsetus vaikuttaa myyntilaskujen tiliöintitapaan. Asetus on oletusarvoisesti käytössä, eli oletuksena myyntilaskut tiliöidään riveittäin, mikä tarkoittaa, että jokaisesta laskurivistä muodostuu oma kirjanpitovientinsä laskun Kirjanpito-näkymälle.\nJos asetus otetaan pois käytöstä, tiliöidään laskut vienneittäin, mikä tarkoittaa, että saman kirjanpitotilin sekä alv-kannan alaiset rivit yhdistetään laskun Kirjanpito-näkymällä. Jos myyntilaskuilla on tarkoitus käyttää tuotekohtaisia oletustiliöintejä tai dimensiointeja, on myyntilaskut tiliöitävä riveittäin.\nTiliöintitapaa voidaan vaihtaa tarvittaessa vielä laskun Kirjanpito-näkymällä Rivit vienneksi / Viennit riveiksi –painikkeilla.\nAsetus vaikuttaa ostolaskujen tiliöintitapaan ja toimii samaan tapaan kuin myyntilaskujen osalta. Asetus on oletusarvoisesti käytössä, eli oletuksena ostolaskut tiliöidään riveittäin. Jos ostolaskuilla on tarkoitus käyttää tuotekohtaisia oletustiliöintejä tai dimensiointeja, on ostolaskut tiliöitävä riveittäin.\nMatka- ja kululaskujen tiliöinti\nAsetus vaikuttaa matka- ja kululaskujen tiliöintitapaan ja toimii samaan tapaan kuin myyntilaskujen osalta. Asetus on oletusarvoisesti käytössä, eli oletuksena matka- ja kululaskut tiliöidään riveittäin. Jos matka- ja kululaskuilla on tarkoitus käyttää tuotekohtaisia oletustiliöintejä, on laskut tiliöitävä riveittäin.\nMatka- ja kululaskutuotteiden oletustilit voidaan määritellä ohjelman kohdassa Hallinta > Kirjanpidon tiedot > Tiliöintioletukset > Matka- ja kululaskujen oletustiliöinnit.\nAsetus vaikuttaa palkkojen tiliöintitapaan. Asetus on oletusarvoisesti käytössä, eli jokaisesta palkkalaskelman rivistä ja työnantajamaksusta muodostetaan palkkalaskelman Kirjanpito-näkymälle erillinen kirjaus. Jos asetus otetaan pois käytöstä, kirjaukset yhdistetään kirjanpitotileittäin.\nPalkkalajikohtaiset oletustilit voidaan määritellä ohjelman kohdassa Hallinta > Kirjanpidon tiedot > Tiliöintioletukset > Palkkojen oletustiliöinnit (uusi).\nOletuslaskukanava uusille asiakkaille, toimittajille ja henkilöille\nValikossa määritetään, mitä laskukanavaa oletuksena käytetään uusilla rekisteriin perustettavilla liikekumppaneilla tai henkilöillä.\nKyseistä laskukanavaa käytetään, jos ei erikseen liikekumppanikohtaisesti valita rekisterissä muuta laskukanavaa.\nAsetuksella määritetään, voidaanko myyntilaskuille lisätä tarkistusmerkintöjä. Oletuksena asetus ei ole käytössä. Jos asetus otetaan käyttöön, tulee Lasku-näkymälle painike Tark. merk., jolla tarkistusmerkintöjä päästään lisäämään ja katselemaan. Merkintöjä voi jokainen käyttäjä lisätä yhden kappaleen ja omia merkintöjä voi päivittää tai poistaa.\nTositteiden haussa on mahdollisuus hakea laskuja tarkistusmerkinnän laatijan (hakuehto Tark. merk. laatija), merkintöjen lukumäärän ja tekstin perusteella (haluehdot Tark.merk. lkm ja kommentti). Hakutulosten Tark.merk. -sarakkeessa näytetään tiedot tarkistusmerkintöjen määrästä, laatijasta ja päivämäärästä.\nAsetuksella määritetään, käytetäänkö laskuilla toimitusehtoja (Incoterms/Finnterms). Oletusarvoisesti toimitusehtoja ei käytetä. Jos asetus otetaan käyttöön, tulee Lasku-näkymälle näkyviin kaksi uutta kenttää: Toimitusehto ja Paikkakunta.\nAsetus mahdollistaa kaksiosaisten maksuehtojen käytön myyntilaskuilla ja -tilauksilla sekä asiakasrekisterissä. Jos asetus otetaan käyttöön, voidaan myyntilaskuilla ja -tilauksilla sekä asiakasrekisterissä käyttää maksuehtoa, jossa annetaan netto-eräpäivä sekä käteisalennuksen eräpäivä ja prosentti.\nLisätietoa käteisalennuskäsittelystä löydät täältä.\nAsetus mahdollistaa kaksiosaisten maksuehtojen käytön ostolaskuilla ja -tilauksilla sekä toimittajarekisterissä. Jos asetus otetaan käyttöön, voidaan ostolaskuilla ja -tilauksilla sekä toimittajarekisterissä käyttää maksuehtoa, jossa annetaan netto-eräpäivä sekä käteisalennuksen eräpäivä ja prosentti tai summa (vain laskuilla).\nLisätietoja ostojen käteisalennuskäsittelystä löydät täältä.\nAsetus on oletuksena käytössä ja vaikuttaa saapuvien ostolaskujen pankkitilinumeron tarkistamiseen. Kun asetus on käytössä, Procountor tarkistaa saapuvilta ostolaskuilta automaattisesti, vastaako laskulla mainittu pankkitilinumero toimittajalle rekisteriin tallennettua tilinumeroa.\nJos laskulla mainittu pankkitili ei täsmää toimittajarekisteriin tallennettuun tilinumeroon, ohjelma ilmoittaa tästä laskun tarkastamisen yhteydessä. Toiminnon tarkoitus on estää tilanteet, joissa lasku maksetaan eri tilille, kuin mille se on tarkoitus maksaa.\nTämä asetus vaikuttaa vain vanhoihin ennen vuotta 2019 tehtyihin palkkoihin. Asetuksella määritetään, voidaanko palkkaperusteen ja palkkalaskelman palkkariveillä käyttää ainoastaan Procountorin palkkalajirekisterin palkkalajeja. Oletuksena asetus on käytössä, eli käytettävissä ovat ainoastaan palkkalajirekisterin palkkalajit.\nAsetuksella määritetään, näytetäänkö Henkilörekisteriin palkansaajalle tallennettu tehtävänimike palkkalaskelman esikatselussa, palkansaajan osoitetiedoissa. Oletuksena asetus ei ole käytössä.\nAsetus mahdollistaa palkkalaskelmien lähetyksen Sähköposti-lähetyskanavalla. Oletuksena asetus on käytössä, mutta jos halutaan estää palkkalaskelmien lähetys sähköpostitse, voidaan asetus ottaa pois käytöstä.Jos sähköposti asetetaan ei-sallituksi palkkakanavaksi, poistuu se ympäristön palkkakanavavaihtoehdoista, eikä sitä voi käyttää palkkalaskelmien lähetykseen.\nHUOM. Muutos sähköposti-palkkakanavan asetuksiin on hyvä tehdä siinä vaiheessa, kun edellisen kauden palkat on käsitelty loppuun saakka ja ennen seuraavan kauden palkkojen laskennan aloittamista.\nKäytettävät matkalaskun tuotteet\nAsetuksella määritetään, voidaanko matkalaskuilla käyttää ainoastaan Procountorin tuoterekisterin tuotteita. Matkalaskujen osalta asetus on oletuksena käytössä, eli laskuilla voidaan käyttää vain rekisterituotteita. Jos asetus otetaan pois käytöstä, voidaan rivejä lisätä matkalaskuille myös käsin.\nKäytettävät kululaskun tuotteet\nAsetuksella määritetään, voidaanko kululaskuilla tuotteita käyttää ainoastaan Procountorin tuoterekisterin tuotteita. Kululaskujen osalta asetus on oletuksena pois käytöstä, eli laskuille voidaan lisätä rivejä myös käsin.\nAsetuksella määritetään, aukeaako Matkalaskuri automaattisesti, kun luodaan uusi matkalasku. Oletuksena asetus ei ole käytössä.\nHETU:n loppuosa laskuilla\nAsetuksella määritetään, kysytäänkö uutta laskua tehtäessä henkilötunnuksen loppuosan piilottamisesta laskulla. Käyttöasetuksissa on oletuksena valittuna vaihtoehto Loppuosa piilotetaan automaattisesti, jolloin henkilötunnuksen loppuosa piilotetaan automaattisesti kaikilta tositteilta.\nMuut valinnat ovat Kysytään aina piilotetaanko loppuosa (laskuilla), Loppuosaa ei piiloteta ja Loppuosa piilotetaan vain laskuilla. Huomioithan, että Henkilörekisterin Henkilön perustietojen Tunnus-kentässä tulee olla valittuna tunnuksen tyypiksi HETU, jotta Käyttöasetusten valinta vaikuttaa tunnuksen loppuosaan.\nAsetus ottaa lomalaskennan pois käytöstä kaikilta työntekijöiltä massana.\nAsetus on tarkoitettu vain tilanteisiin, joissa automaattinen lomalaskenta on otettu käyttöön ja se halutaan poistaa kaikilta työntekijöiltä massana.\nLomien tiedot palkkalaskelmalla\nLomalaskennan ollessa päällä palkansaajan palkkalaskelmalla näytetään oletuksena käyttämättömät lomapäivät. Valitsemalla tämän kohdan käyttämättömiä lomia ei näytetä palkkalaskelmalla.\nProcountorin lomalaskentaan on mahdollista lisätä lomarahan automaattinen laskenta valitsemalla Ota lomarahatoiminto käyttöön kaikille työntekijöille. Tämän jälkeen kaikille työntekijöille kertyy automaattisesti lomarahaa 50% säännöllä, kun lomalaskenta on käytössä.\nAsetuksella määritetään, otetaanko Liikekumppanirekisterissä käyttöön pääryhmätasot. Pääryhmät ovat ylemmän tason liikekumppaniryhmiä, joihin voidaan liittää liikekumppaniryhmiä, mutta ei suoraan yksittäisiä liikekumppaneita. Toiminnon tarkoituksena on helpottaa suurien rekisterien hallintaa.\nPääryhmiä hallinnoidaan kohdassa Rekisterit > Pääryhmät, joka on näkyvissä vain, jos asetus on käytössä. Oletuksena asetus ei ole käytössä.\nAsetus ratkaisee, otetaanko tuoterekisterissä käyttöön pääryhmätasot. Tuotepääryhmät ovat ylemmän tason tuoteryhmiä, johon voidaan liittää tuoteryhmiä, mutta ei suoraan yksittäisiä tuotteita. Toiminnon tarkoituksena on helpottaa suurien rekisterien hallintaa.\nTuotepääryhmiä hallinnoidaan kohdassa Rekisterit > Tuotepääryhmät, joka on näkyvissä vain, jos asetus on käytössä. Oletuksena asetus ei ole käytössä.\nKyseinen asetus vaikuttaa rekistereiden hakuun ja asetuksella määritetään, käynnistetäänkö haut rekistereistä ohjelman taustalla automaattisesti, vai vasta Hae-painiketta painettaessa. Oletuksena automaattihaku on päällä.\nAsetuksella määritetään, täydennetäänkö tekstimuotoisia hakuja vain lopusta. Oletuksena asetus on pois käytöstä, eli hakuja täydennetään sekä alusta että lopusta. Esimerkiksi syötettäessä liikekumppanin nimeksi hakuehdoissa "a", tuo haku oletuksena kaikki nimet, joissa esiintyy a-kirjain.\nJos asetus on käytössä, ja liikekumppanin nimeksi syötetään hakuehdoissa "a", tuo haku vain ne nimet, jotka alkavat a-kirjaimella. Jos asetus on käytössä, mutta halutaan silti hakea kaikkia liikekumppaneita, joissa esiintyy a-kirjain, tulee hakuehto antaa muodossa "*a", missä * - merkki vastaa mitä tahansa merkkijonoa mukaan lukien tyhjän.\nAsetuksella määritetään, perustetaanko uusi asiakas tai toimittaja rekisteriin automaattisesti ensimmäisen laskun tallennuksen yhteydessä. Ennen uuden perustamista tarkistetaan, ettei liikekumppani ole jo rekisterissä (samalla y-tunnuksella, asiakasnumerolla tai nimi- ja osoitetiedoilla) ja jos on, kohdistetaan lasku olemassa olevaan liikekumppaniin. Oletuksena asetus ei ole käytössä.\nAsetuksella määritetään, muodostaako ohjelma uusille asiakkaille automaattisesti asiakasnumeron. Asetuksen ollessa käytössä, annetaan uudelle asiakkaalle automaattisesti numero, joka on yhtä suurempi kuin suurin asiakkailla käytössä oleva numero. Oletuksena automaattinumerointi ei ole käytössä.\nAsetuksella määritetään, muodostaako ohjelma uusille toimittajille automaattisesti toimittajanumeron. Asetuksen ollessa käytössä, annetaan uudelle toimittajalle automaattisesti numero, joka on yhtä suurempi kuin suurin toimittajilla käytössä oleva numero. Oletuksena automaattinumerointi ei ole käytössä.\nSaapuvan laskun lukeminen\nAsetuksella voidaan määrittää, että saapuvien ostolaskujen rivit yhdistetään oletuksena yhdelle laskuriville Laskutus liitteen mukaan. Sama valinta voidaan tehdä myös toimittajakohtaisesti Toimittajarekisterissä.\nAsetuksella määritetään, muodostaako ohjelma uusille henkilöille automaattisesti henkilönumeron. Asetuksen ollessa käytössä, annetaan uudelle henkilölle automaattisesti numero, joka on yhtä suurempi kuin suurin henkilöillä käytössä oleva numero.\nOletuksena automaattinumerointi ei ole käytössä. Jos rekisteriin on perustettu liikekumppaneita, joilla ei ole vielä numeroa, voidaan olemassa olevat, numeroimattomat liikekumppanit halutessa numeroida kerralla käyttäen liikekumppanirekisterin Muokkaa useita-toimintoa.\nAsetuksella voidaan määrittää, että Procountor huomauttaa, jos yritetään tallentaa tositetta sellaiselle päiväykselle, joka ei kuulu millekään ohjelmaan perustetulle tilikaudelle tai seurantajaksolle.\n"Procountor Minin" maksulliset ominaisuudet on sallittu -asetuksella sallitaan Procountor Mini –sovelluksen käyttö ympäristössä. Oletuksena asetus on käytössä, eli käyttö on sallittu.\nSalli laskutettavien rajapintojen käyttö -asetus sallii maksullisten API-integraatioiden käytön. API rajapinnat tulevat maksullisiksi 1.7.2019 alkaen. Tämä asetus ei vaikuta Procountor tuoteperheeseen kuuluvien tuotteiden integraatioihin (Procountor Mini, Procountor Kuitit, Finago Solo, MyAdvisor ym).\nAsetuksella sallitaan Procountorin asiakaspalvelulle tarvittaessa tilapäinen katseluoikeus asiakasympäristöön ongelmanselvitystilanteiden tehokkaamman käsittelyn tueksi. Asiakaspalvelu ei voi tehdä muutoksia ympäristön tietoihin katseluoikeuksilla, ja kaikki istunnon tapahtumat kirjataan automaattisesti tapahtumalokiin.\nAsetus on oletuksena käytössä, eli katseluoikeus on sallittuna kaikilla asiakkailla.\nAsetuksen myötä saadaan tase-erän tunnisteet käyttöön tositteiden Kirjanpito-näkymälle. Oletuksena asetus ei ole käytössä. Kun asetus otetaan käyttöön, tulee tositteiden Kirjanpito-näkymälle uusi sarake, Tase-erä, joka on taseen vienneillä täydennettävissä. Tase-erä –sarakkeeseen voidaan syöttää vapaata tekstiä 40 merkkiä.\nKäytettäessä tase-erän tunnisteita, saadaan Tase-erittelyllä tase-erän tunnisteiden avulla seurattua esimerkiksi eri reskontratilien avoimia tase-eriä eli avoimia velkoja tai saatavia. Tase-erittelyn Hae avoimet tase-erät -painike löytää tase-eriä sisältävistä tositteista ne taseviennit, joita ei ole erittelyjen loppupäivään mennessä vielä kuitattu pois.\nAsetus mahdollistaa rivikohtaisten jaksotuskausien asettamisen laskujen Kirjanpito-näkymällä. Kun asetus on käytössä, voi samalla laskulla olla rivejä, joilla on keskenään eri jaksotuskausi. Oletuksena asetus ei ole käytössä.\nKyseinen osio on näkyvissä, jos dimensiot eli sisäisen laskennan seurantakohteet ovat käytössä. Jos yhtään nimikettä ei ole perustettu ohjelman kohdassa Hallinta > Kirjanpidon tiedot > Dimensiot, ei Dimensioasetuksia näytetä Käyttöasetuksissa.\nValikossa määritetään, kuinka monelle dimensionimikkeelle vienti tai tosite voidaan jakaa yhden dimension sisällä.\nVaihtoehdot ovat 1, 2, 4, 6, 10, 14, 20, 30 ja 40. Oletus on 4, jolloin esimerkiksi laskun voi jakaa yhden dimension neljälle eri nimikkeelle.\nValinnalla määritetään, käytetäänkö laskuilla liikekumppanien ja tuotteiden dimensio-oletusten yhdistämistä. Oletusarvoisesti oletusdimensioita ei yhdistetä, vaan laskulla käytetään tuotteen oletusdimensiointia, jos sellainen on asetettu.\nJos tuotteella ei ole oletusdimensiointia, käytetään liikekumppanin oletusta. Jos oletustusdimensiot halutaan yhdistää, valitaan arvoksi Kyllä. Tällöin laskua tehtäessä käytetään tuotteen oletusdimensiointia ja liikekumppanin oletusdimensiointia niiden dimensioiden osalta, joille ei löydy tuotekohtaista oletusta.\nValinnalla saadaan otettua käyttöön Dokumentinhallinta-lisäominaisuus. Ominaisuuden käytöstä veloitetaan erikseen.\nTarkempaa tietoa Dokumentinhallinnasta löydät täältä.\nPerintä- ja viivästyskulujen asetukset\nPerintä- ja viivästyskulut\nAsetuksella otetaan käyttöön automaattinen perintä- ja viivästyskulujen käsittely. Oletuksena asetus ei ole käytössä.\nValikossa määritetään, millä myyntituoterekisteriin perustetulla tuotteella perintäkulut veloitetaan. Tuote tulee määrittää, jotta automaattista perintäkulujen käsittelyä voidaan käyttää.\nValikossa määritetään, millä myyntituoterekisteriin perustetulla tuotteella viivästyskorot veloitetaan. Tuote tulee määrittää, jotta automaattista viivästyskulujen käsittelyä voidaan käyttää.\nKentässä määritetään, kuinka monta päivää annetaan maksuaikaa vielä eräpäivän jälkeen.\nLaskettavan viivästyskoron minimisumma\nKenttään voidaan halutessa asettaa euromääräinen arvo (esimerkiksi 5,00), jolloin ohjelma ei laskuta viivästyskuluja, jotka ovat alle kyseisen summan.\nKentässä määritetään oletusviivästyskorko-%, jota käytetään, kun luodaan liikekumppanirekisteriin uusi asiakas tai tehdään uusi myyntilasku tyhjälle pohjalle. Jos oletusta ei ole määritetty, olettaa Procountor viivästyskoroksi kulloinkin voimassa olevaa korkolain mukaista viivästyskorkoa.\nKentässä määritetään, mitä oletetaan maksuehdoksi, kun luodaan liikekumppanirekisteriin uusi asiakas, uusi myyntilasku tyhjälle pohjalle tai Joukkolasku-toiminnolla. Jos oletusta ei ole määritetty, olettaa Procountor maksuehdoksi 10 päivää.\nValikossa määritetään käytettävä perintäkumppani, jos laskuja on tarkoitus ohjata Procountorin kautta perintäkumppanin huomautus- tai perintäpalveluun.\nOletuksena valikossa on valittuna Ropo Capital, mutta valittavissa on myös Svea Ekonomi ja Visma Duetto.\nValittu perintäkumppani tulee näkyviin Maksumuistutus-näkymälle, jonka kautta laskut voidaan siirtää perintäkumppanille.\nUlkopuolisen rahoituksen asetukset\nAsetuksella otetaan käyttöön ulkopuolinen factoring-tyyppinen rahoitus. Kun asetus on käytössä, päästään sopimukseen liittyvät tiedot ja asetukset tallentamaan ohjelman kohtaan Hallinta > Yrityksen tiedot> Rahoitussopimukset. Rahoitussopimukset-näkymä on näkyvissä vain, jos ulkopuolinen rahoitus on otettu Käyttöasetuksissa käyttöön.\nLue lisää ulkopuolisesta rahoituksesta.\nAsetuksella otetaan käyttöön laskukohtainen keskustelu, joka mahdollistaa keskustelun käymisen esimerkiksi kirjanpitäjän ja käyttäjien kesken. Kun laskukohtainen keskustelu on otettu käyttöön, on se näkyvissä kaikilla laskuun liittyvillä näkymillä (kuten Lasku-, Kirjanpito- ja Dimensiot-näkymät)\nLaskukohtainen keskustelu näytetään kaikille niille käyttäjille, joilla on vähintään katseluoikeudet kyseiseen laskuun.